Covid-19: Brug PFA som du plejer\n3. nov 2020 Færre er i gang med sundhedstiltag efter corona-udbruddet\n29. okt 2020 Markedskommentar: Negativ reaktion på positive coronatest\n13. okt 2020 Markedskommentar: Selv i usikre tider kan det give mening at investere\nVi sidder klar til at hjælpe dig på afstand\nI PFA tager vi konsekvenserne og effekterne af Covid-19 meget alvorligt, og vi følger de gældende anbefalinger og retningslinjer fra Sundhedsstyrelsen og øvrige danske myndigheder. Samtidig er det vores højeste prioritet at have en stabil drift og yde den bedst mulige service.\nDerfor skal du bruge os som du plejer. For selvom det er en ekstraordinær tid, og vi ikke kan mødes fysisk, så tager vi stadig telefonen, rådgiver dig online og henviser til de behandlingsformer, der holder åbent for fysisk besøg eller tilbyder onlinebehandling.\nKan jeg sætte mine pensionsindbetalinger på pause?\nHvis du har en frivillig pensionsordning via eksempelvis LederPension, MedlemsPlus eller PFA Plus Privat, så har du mulighed for at sætte dine pensionsindbetalinger på pause i op til tre måneder. Dine forsikringer vil i denne periode blive betalt af din opsparing. Normalt ville du skulle afgive helbredsoplysninger, hvis du ønsker at genoptage indbetalingen til din pensionsordning, men på grund af coronavirussen ser PFA pt. bort fra dette krav, hvis du genoptager indbetalingen i umiddelbar forlængelse af de tre måneders indbetalingspause.\nJeg er blevet opsagt, hvad sker der med mine forsikringsdækninger?\nHvis du er blevet opsagt, og din arbejdsgiver ikke længere indbetaler til din pensionsordning, vil du som udgangspunkt bevare dine nuværende forsikringsdækninger i tre måneder. Herefter har du mulighed for at få en ordning i PFA Plus Privat, hvor du kan vælge enten at indbetale privat eller få en forlænget indbetalingspause i op til 6 måneder, hvor forsikringerne bliver betalt af din opsparing.\nCoronavirussen har ingen betydning ved vurdering af, om der kan ske udbetaling fra PFA Erhvervsevne eller PFA Liv. Det er de helt almindelige forsikringsbetingelser, som er gældende.\nCoronavirus er ikke omfattet af PFA Kritisk sygdom. PFA Helbredssikring dækker ikke behandling af sygdomme, der er opstået på baggrund af epidemier. Test for coronavirus er heller ikke omfattet af PFA Helbredssikring.\nWebinar om mental trivsel på hjemmearbejdspladsen\nHer kan du se vores webinar om mental trivsel på hjemmearbejdspladsen.


Jørgen Toldsted: 2008\nLidt af hvert - og mest om ledelse.\nTor Viking Eriksson er ikke glad for teamarbejde. Det fremgår at hans ret så tenditiøse indlæg på kommunikationsforum. Det forekommer mig at være lidt tåbeligt at diskutere om teamarbejde er en god eller en dårlig ide. Det vil altid være situationsafhængigt, og den perfekte organisering uden ulemper eksisterer ikke. I øvrigt vil man normalt med fordel anvende et miks. Skal man endelig forsøge at generalisere en smule kan man sige at teamarbejde egner sig bedst til situationer, hvor man har brug for at opnå de bedste løsninger og hvor fleksibilitet og videndeling er kritisk, mens ikke-teamarbejde egner sig bedst til situationer, hvor man skal have hurtige løsning og fleksibilitet og videndeling ikke er kritisk. Det er derfor næppe underligt at hvis danske virksomheder i øget grad arbejder med teamorganisering, idet denne - alt andet lige - vil egne sig bedst til i en virkelighed i stærk forandring, hvor man skal konkurrere på viden og kvalitet.\nIndsendt af Jørgen Toldsted kl. 10.50 Ingen kommentarer:\nTags: organisation, team, viden\nSikke en dag! Først blive vækket af morgenens jordskælv, der fik hele huset inkl. sengen jeg lå i til at ryste. Dernæst, stående fredeligt ved busstoppestedet med 5 x 1,5 liter PepsiMax just indkøbt på tilbud i Kvickly: Den ene flaske eksploderer! Bunden blæses simpelthen ud af flasken med en kæmpe brag, og et tryk, der samtidig blæser hul i min stof indkøbspose! Gad vide om jordskælvet har rystet colaerne i butikken på en ganske særlig måde ;-) Forhåbentlig har dagen ikke flere rystende oplevelser, at byde på.\nIndsendt af Jørgen Toldsted kl. 12.26 Ingen kommentarer:\nFor de der skulle have misset den: Årets bedste julekalender findes her. Gå ikke glip af den!\nIndsendt af Jørgen Toldsted kl. 13.20 Ingen kommentarer:\nUsikkerhed og krise\nLivet er i bund og grund usikkert. Vi ved aldrig, hvornår vi eller vore kære rammes af sygdom, død eller andre kriser. De fleste af os har svært ved at leve med denne usikkerhed. Derfor går vi i hverdagen rundt og bilder os ind, at vi har styr på tingene og selv former vores liv. Denne løgn præger i stigende grad hele vort samfund. Det ses i den øgede accept af "du er din egen lykkes smed" og den øgede tendens til at forklare livskriser med forkert indstilling, livsstil eller andet, der kan coaches væk. Den sidstnævnte tendens er ekstra uheldig, fordi det er en vigtig bivirkning ved kriser (hvor ubehagelige de i øvrigt er) er vi mindes om, at vi ikke er i kontrol. Det er sundt at blive vækket af denne livsløgn, og det kan lære os at sætte mere pris på livet og andre mennesker. Bagsiden er naturligvis usikkerheden. Den kan være meget ubehagelig. Personligt føler jeg den i perioder som en "knude" i mellemgulvet. Det er svært at give slip på kontrollen. Hvis det lykkes, oplever vi ofte, at der bliver plads til forøget kreativitet eller nye tanker. Bliver usikkerheden for stor kan den i værste fald udvikle sig til angst eller depression. Her får jeg støtte i min kristne tro. Den hjælper mig med at acceptere og takle usikkerheden og holde meningsløsheden fra døren. Havde jeg ikke min tro, ville det være svært ikke at søge tilbage til løgnen om egenkontrol, eller dulme angsten i f.eks. alkohol. Forrige søndags var jeg til gudstjeneste i Præstevang Kirke, hvor vi bl.a. sang Thomas Kingos "Herre Jesus, kom at røre", hvor det i 2. vers bl.a. lyder: "...hug hver syndig tanke ned,som til synd og sikkerhed, vil med ondskab mig forlede..." Ganske tankevækkende at Kingo helt naturligt sidestiller syndige tanker med tanken om sikkerhed!\nIndsendt af Jørgen Toldsted kl. 17.25 1 kommentar:\nPå Kommunikationsforum er pt. en interessant og kritisk anmeldelse af Scharmes U-teori. Jeg har naturligvis blandet mig i debatten, da teorien m.m. er en af mine "kæpheste". Derfor dette link til debatten.\nIndsendt af Jørgen Toldsted kl. 15.14 1 kommentar:\nTags: bog, presence, scharmer, u-teori\nÅbenhed, inddragelse og medbestemmelse?\nEr ledelsen i din organisation åben - eller er den lukket og topstyret? I mange organisationer og virksomheder får man meget forskellige svar, hvis man stiller dette spørgsmål til hhv. ledelse og medarbejdere. De forskellige opfattelser kan naturligvis i et vist omfang forklares ved forskellige forventninger til den ideelle grad af åbenhed. Men min erfaring er, at man kommer tættere på hinanden ved at diskutere begreberne inddragelse og medbestemmelse og søge en fælles forståelse af disse begreber. Ledelsen forpligter sig til i vidt omfang at inddrage medarbejderne i væsentlige beslutninger ved at høre medarbejdernes synspunkter inden endelig beslutning tages. Og medarbejderne accepterer loyalt, at ledelsen alene tager den endelige beslutning. Alligevel går det ofte galt. En organisation og dens ledelse kan nemlig godt være åben 'participativt', dvs. åben for meninger og kritik, uden at være åben 'reflektorisk', dvs. villig til at udfordre sin egen tænkning. Man 'downloader' altså fortsat sit eget verdensbillede på virkeligheden. Derved bliver den participative åbenhed på skrømt, udelukkende tjenende taktiske formål. Og så er vi slået tilbage til start... ------- Tak til Michael Højlund Larsen for i sin bog Praktisk Filosofi og Ledelse (som jeg også omtalte her), at have gjort mig opmærksom på Peter Senges begreber ''participativ' og 'refleksiv' åbenhed.\nIndsendt af Jørgen Toldsted kl. 10.31 2 kommentarer:\nTags: beslutning, downloading, Højlund Larsen, inddragelse, ledelse, medbestemmelse, organisation, Senge, åbenhed\nFra Mig til Dig eller fra Forvaltning til Relationer\nNedenstående tanker opstod oprindelig inspireret af Otto Scharmers U-proces og Nick Hækkerups tanker om den offentlige forvaltnings vej fra regelstyring til netværksstyring. De gav anledning til denne blog. Efter en artikel i Ingeniøren februar 2008, har jeg opdateres min model en smule. På trin 1 (Reaktivt), tages der udgangspunkt i "Mig" - dvs. mit subjektive syn på verden (set fra mit ståsted). På individniveau forholder man sig til omverdenen ved "downloading" af eget verdenssyn og fortolkningsramme. På gruppeniveau forholder man sig høfligt til hinanden og følger gruppens regler. På institutionsniveau er idealet en effektiv bureaukratisk forvaltning, hvor man taler om klienter (som man sagsbehandler) og ansatte. På samfundsniveau har man centralplanlægning og regelstyring - den traditionelle velfærdsstat. På trin 2 (Åbent sind), tages der udgangspunkt i "Den" eller "Det" - dvs. et objektivt syn på verden (set fra et "neutralt" ståsted). På individniveau forholder man sig til omverdenen faktuelt og observerende. På gruppeniveau forholder man sig kontakt til hinanden og sætter regler for gruppen. På institutionsniveau er idealet en effektiv forretning, hvor man taler om kunder (som man sælger til) og medarbejdere. På samfundsniveau har man konkurrence, New Public Management samt mål- og rammestyring. På trin 3 (Åbent hjerte), tages der udgangspunkt i "Dig" eller "Næsten" - dvs. et subjektivt syn på verden (set fra "den andens" ståsted). På individniveau forholder man sig til omverdenen empatisk og lyttende. På gruppeniveau forholder man sig spørgende og reflekterende til hinanden og gruppen. På institutionsniveau er idealet gode og effektive relationer, og man taler om partnere (som man coacher jf. Nu skal kunderne også coaches). På samfundsniveau har man netværksstyring og gensidig tilpasning. I det omfang min model giver mening, så vil jeg påstå, at hvor udfordringen mange steder tidligere har været at bevæge sig fra tin 1 til trin 2, så er dagens udfordring at forsætte bevægelsen op til trin 3. Det gælder både på virksomhederne og i udviklingen af fremtidens velfærdssamfund.\nIndsendt af Jørgen Toldsted kl. 15.07 Ingen kommentarer:\nTags: downloading, hækkerup, organisation, presence, scharmer, u-teori, velfærdssamfund\nInspireret af Trine-Maria vil jeg prøve at bruge mobilen til at skrive direkte til nettet. Jeg ville egentlig gerne prøve Jaiku, da den så mest spændende ud, men efter forgæves at have ventet en uge på at få lov til at tilslutte mig, fald mit valg i stedet på Twitter. Det tog kun et par minutter, så var min profil på plads og første tekst sendt fra mobilen. Nu må jeg så blot se om jeg finder det nyttigt. Jeg er nok på forhånd lidt skeptisk. Noter skriver jeg jo allerede i dag til mobilen og kan via Bluetooth uden besvær trækker de relevante over på pc og net. Men nu vil jeg i hvertfald give et give det en chance.\nIndsendt af Jørgen Toldsted kl. 15.17 Ingen kommentarer:\nTags: blogging, Jaiku, Twitter\nOversættelse - blogosfæren bliver meget større!\nGoogles nye oversætter er på ingen måde perfekt, men det nærmer sig - og det langt hastigere end jeg personligt havde troet. Jeg har i dag installeret deres oversættelses-gadget, som jeg har hentet her. Og selvom der ryger lidt mening hist og her, så ser resultatet absolut ud til at være forståeligt. Snart kan alle skrive blogs på eget modersmål og blive læst af alle andre på hvert enkelt modersmål. Gad vide, hvad det på længere sigt vil gøre ved vores sprog? På den ene side kan denne udvikling sikre de enkelte sprogs overlevelse. Men sprogene risikerer også at blive fattigere, fordi vi vil vænne os til at bruge bestemte vendiger, der "virker" i oversætterne.\nIndsendt af Jørgen Toldsted kl. 14.04 2 kommentarer:\nTags: blogging, sprog\nKarriere og type\nJeg har i en selvstændig blogpost beskrevet mit generelle udbytte af den Europæiske Typekonference. En af de workshops, jeg deltog i, var ved professor Rikard Larsson og Dr. Patrick Sweet fra Decision Dynamics. Temaet var "Enhancing Career Development and Coaching with Jungian Types", og det var den bedste introduktion til Karrieremodellen, jeg endnu har hørt. Præsentationen kan findes her. Interessant var beskrivelsen af, hvordan karrieremodellen og JTI/MBTI kan supplere hinanden. Karrieremodellen kan således bidrage til typeafklaring, hvis der er uklare S/N eller J/P præferencer, mens typologien kan bidrage til prioritering, hvor der i karrierem modellen er mange højt vægtede karrieremotiver. Larsson og Sweet har primært arbejdet med sammenhængen mellem karrieremodellen og opfatte- & livsstilsdimensionerne, dvs. linsen SJ, SP, NJ og NP. De har her fundet en korrelation mellem SJ og karrieremotiverne Ekspert/Lineær, samt mellem NP og karrieremotiverne Udvidende/Episodisk. Betydningen af SP og NJ er endnu uklar. Der uddeltes en prototype på en samlet karriererapport, der både indrog den klassiske karrieremodel-tilbagemelding + information om personens jungianske type. Prototypen så spændende og anvendelig ud. Dog bør man efter min smag ikke omtale typiske match mellem type og karriere (de statistisk mest og mindst almindelige job), da jeg ikke tror på, at en sådan viden er nyttig i forbindelse med karrierevalg - snarere tværtimod. En anden vigtig pointe i workshoppen er betydningen af at ændre karrieretypernes overvejende negative indtryk af hinanden til at se hinandens positive muligheder. Det er jo også et af typologiens vigtige bidrag. Her havde de nogle gode pointer på planchen "Turning talent career blind-spots into goldmines". En ting der slår mig, nu hvor jeg reflekterer over workshoppen, er om (og i givet fald hvorfor) karrieremodellen begrænser sig til arbejdslivet. Skellet mellem arbejde og fritid er jo på mange måder udflydende (jeg foretrækker derfor normalt at tale om begreberne Virke og Væren), og jeg vil tro, at mange mennesker tilfredsstiller deres karrieremotiver udenfor arbejdspladsen, f.eks. via hobby eller foreningsarbejde. Udover ovenstående noterede jeg mig også følgende personlige aktiviteter:\nJeg vil personligt gerne bruge noget mere tid på at overveje mit nuværende job i karrieremodellens lys.\nJeg vil forsøge at introducere karrieremodellen som et nyttigt lederudviklingsværkstøj overfor vores HR-afdeling.\nJeg vil genlæse Charles R. Martins glimrende 16 Personality Types and Carreer Mastery, da jeg synes dens fremgangsmåde giver rigtig god mening.\nJeg vil bruge lidt tid på at overveje sammenhæng/modstrid/supplement mellem karrieremodellen og Edgar Scheins karriereankre. Karrieremodellen virker dog umiddelbart mere anvendelig og meningsfuld for mig.\nIndsendt af Jørgen Toldsted kl. 22.39 Ingen kommentarer:\nTags: jti, karriere, Larsson, lederen, mbti, organisation, persontype, Sweet, typologi\nJeg har i en selvstændig blogpost beskrevet mit generelle udbytte af den Europæiske Typekonference. En af de workshops, jeg deltog i, var ved Thor Ødegaard fra Optimas - en af skaberne af JTI. Temaet var "Conflict and Type", og det var en spændende beskrivelse af indlægsholderens erfaringer med anvendelse af typologisk indsigt i håndteringen af alvorlige konflikter i en lang række virksomheder. Der var tale om konflikter, der havde varet mindst et år og involverede alvorlig psykisk og/eller fysisk smerte. Præsentationen kan findes her. Mit væsentligste udbytte var en langt bedre forståelse af dynamikken i en konfliktsituation (eller en anden presset situation) - herunder specielt fasen før den inferiøre funktion tager over:\nUnder et øget pres søger vi at bevare kontrollen ved at bruge den dominante funktionen mere og mere. Styrken af hjælpefunktionen mindskes derfor, indtil den tilsidst vil være stort set forsvundet.\nEnsidigheden af den dominante funktion hindrer den psykiske selvregulering (hjælpefunktionens balancerende effekt), hvilket bl.a. fører til mindre energi og en defensiv/reaktiv adfærd. Hos de enkelte typer vil ensidigheden typisk kunne give sig udslag som:\nEnsidigt S: Tvangshandlinger og ekstremt fokus på detaljer. Ensidigt Se vil blive temperamentsfuld og selvcentreret (hvor det differentierede Se kan reagere på situationens krav). Ensidigt Si vil blive nøjeregnende og tvangspræget (hvor det differentierede Si vil være metodisk og detaljeorienteret).\nEnsidigt N: Tvangstanker og voldsomt fokus på at forståelse/abstraktioner. Ensidigt Ne vil blive uforudsigeligt og hysterisk (hvor det differentierede Ne er entusiastisk og innovativt). Ensidigt Ni vil blive isoleret og lemfældig (hvor det differentierede Ni vil være uafhængigt og inderlig).\nEnsidigt T: Ekstremt fokus på klarhed samt opvejning af fordele og ulemper. Ensidigt Te vil blive diktatorisk og nedladende (hvor det differentierede Te er beslutsom og effektiv). Ensidigt Ti vil blive fraværende og pedantisk (hvor det differentierede Ti vil være mentalt fokuseret og intellektuel).\nEnsidigt F: Ekstremt fokus på værdier og relationer ("med mig eller imod mig"). Ensidigt Fe vil blive overoptimistisk og sentimental (hvor det differentierede Fe er optimistisk og forstående). Ensidigt Fi vil blive tundhudet og ubeslutsom (hvor det differentierede Fi vil være veltilpas og tydelig mht. rigtigt og forkert).\nUnder øget pres vil den dominante funktion til sidst kollapse og den inferiøre funktion tage over.\nI konflikter skal man være meget varsom med at kritisere adfærd, der er relateret til den inferiøre funktion. En sådan kritik vil opleves som urimelig (den rammer det blinde punkt) og vil højst sandsynligt aktivere en masse negativ energi. Er man nødt til at kritisere sådan adfærd, kan man forsøge at gøre kritikken mindre alvorlig ved f.eks. at fokusere på udeladelser (ting, der ikke er gjort) i stedet for handlinger. Udeladelser kan lettere forklares ved prioriteringer.\nJeg vil gerne læse Naomi Quenk, f.eks. Was That Really Me?, for at få en endnu bedre forståelse af disse dynamikker.\nUdover ovenstående noterede jeg mig også følgende opmærksomhedspunkter:\nBevidst hukommelse styrkes ved graden af repetion/gentagelse, mens ubevidst hukommelse styrkes ved graden af stimuli/aktivering.\nJohari-vinduets "Blind spot" kan være en god illustration af det ubevidste, som ellers kan være et lidt for "alternativt" begreb for nogle.\nIndsendt af Jørgen Toldsted kl. 13.10 Ingen kommentarer:\nTags: jti, konflikt, kritik, ledelse, mbti, persontype, Quenk, stress, typologi, Ødegaard\nEuropæisk Type Konference\nDe sidste par dage har jeg med stor fornøjelse deltaget i European Type Conference afholdt i Danmark hos Center for Ledelse. Det har været en utrolig vellykket konference, hvor indhold, deltagere og omgivelser er gået op i en højere enhed. Stor ros til Center for Ledelse! Mens jeg skriver dette, er jeg endnu helt høj! Det er anden gang, der afholdes en sådan europæisk konference om jungiansk typologi. Planen er, at traditionen skal fortsætte med en konference i Berlin foråret 2010. Min konference så ud som følger: Workshop v. professor Rikard Larsson og Patrick Sweet fra Decision Dynamics: Enhancing Career Development and Coaching with Jungian Types. Den bedste introduktion til Karrieremodellen, jeg endnu har hørt. Samtidig belyste de, hvordan karrieremodellen og JTI kan supplere hinanden. Mit umiddelbare udbytte er beskrevet i en selvstændig blogpost her. Workshop v. Clare Howard fra Academy 28: Type in the Traning Room. En god gennemgang af, hvad man som underviser skal huske ved undervisning af de forskellige typer, samt hvordan man skal huske at tage hensyn til egen type. Mit umiddelbare udbytte er beskrevet i en selvstændig blogpost (Kommer senere). Workshop v. Thor Ødegaard (en af skaberne af JTI) fra Optimas: Conflict and Type. En spændende beskrivelse af indlægsholderens erfaringer med at anvende typologisk indsigt i håndteringen af meget alvorlige konflikter i en lang række virksomheder. Mit umiddelbare udbytte er beskrevet i en selvstændig blogpost her. Keynote speak v. Elizabeth Murphy en af skaberne af Murphy-Meisgeier Type Indicator (MMTIC): Bumps and Blessing of Helping Children Discover Their World in Their Way. En utrolig humoristisk og oplysende gennemgang af børns udvikling set gennem typologiens briller. Spækket med gode anekdoter. Blandt mange gode pointer var vigtigheden af at støtte børns typeudvikling ved at give dem mange valg, samt at skelne mellem forkerte beslutninger (som børn har ret til at tage) og dårlig opførsel (som ikke skal tillades). Workshop v. Roger Pearman fra Leadership Performance Systems: Type Development - The Next Frontier of Effectiveness. En inspirerende beskrivelse af, hvordan kendskab til typologiske forskelle kan anvendes ved udvikling af lederes effektivitet. Mit umiddelbare udbytte er beskrevet i en selvstændig blogpost (kommer senere). Workshop v. Roy Childs fra Team Fokus: Relational Intelligence and Current Leadership Thinking. Et spændende forsøg på at anvende relationel intelligens som et mere operationaliserbart alternativ til emotionel intelligens. Kom også med en god model til at beskrive kvaliteten og styrken af relationer - både individuelle og f.eks. kunderelationer. Mit umiddelbare udbytte er beskrevet i en selvstændig blogpost (kommer senere). Workshop v. chefpsykolog Morten Feld fra Center for Ledelse: Leadership at a distance related to Jungian Type. En gennemgang af de væsentligste opmærksomhedspunkter ved distanceledelse, samt et inspirerende forslag til, hvordan kendskab til typologien kan hjælpe med at fokuserer på den enkeltes udfordringsområder, når man skal lede på afstand. Mit umiddelbare udbytte er beskrevet i en selvstændig blogpost (kommer senere). Keynote speak v. Linda V. Berens fra Interstrength® Associates: Five Lenses of Coaching. Et både højtflyvende og indholdsmættet turbo-foredrag om, hvordan man kan øge effektiviteten af coaching mv. ved at anvende flere typologiske linser. Mit umiddelbare udbytte er beskrevet i en selvstændig blogpost (kommer senere). Og så var der alt det spændende, som jeg ikke nåede: Katherine Hirsh om "Coaching Clients for Decision Making Excellence", Damian Killen om "Type & Innovation" - der står lidt om dem begge i seneste udgave af Test Nyt - Andrew Lothian om "The New Generation of Insights Discovery", George Stüer om "Typology in Coaching", Aerts, Killen og Vermeulen om "Brand Decode - leveraging type to decode why you love or hate some brands" (!) og meget mere. Slides fra (næsten) alle præsentationer kan findes her. Fagligt og personligt var det udbytterigt at være sammen med så mange dygtige og inspirerende personer. Jeg fik både sunget gospel, snakket typologi og vendt så sære ting som trøffel-øl! Ved konferencer som denne mødes personer, som ellers ikke ville have mødt hinanden - en frugtbar grobund for nye ideer. Som et eksempel på dette oplevede jeg f.eks. på en workshops, at oplægsholderen henviste til en interessant artikel i Harvard Business Review, hvorefter det viste sig at artiklens forfattere var til stede i salen! Undervejs til og fra konferencen fik jeg læst en del i David Keirseys "Please Understand Me II", hvilket gav mig et mere indgående kendskab til temperamenterne. Dem skal jeg arbejde mere med fremover, idet de komplementerer JTI på en givende måde.\nIndsendt af Jørgen Toldsted kl. 12.32 Ingen kommentarer:\nTags: jti, ledelse, mbti, typologi\nPolitiken viderebringer ukritisk en and\nTro ikke på alt hvad du læser i avisen - eller avisens netside. Politiken har i nogler dage bragt den utrolige historie om en skoleelev, der korrigerer selveste NASA. Desværre er historien en and, hvilket bl.a. Ingeniøren kan fortælle her. Morale? Tja, hvis historien er god er det så som så med kildekritikken.\nIndsendt af Jørgen Toldsted kl. 20.01 1 kommentar:\nI går var jeg til et interessant arrangement i IDA (arrangeret i samarbejde med Børsens Forlag) om "Sokratisk ledelse". Michael Højlund Larsen fra Ryan & Højlund talte om praktisk filosofi og udvikling af lederskab med udgangspunkt i sin bog Praktisk filosofi og ledelse. Bogen er skrevet på min "læse-liste", men mine umiddelbare reflektions/læringspunkter fra aftenen var:\nHusk at sætte pris på værdien af undren og reflektion (dyb og stringent), herunder sætte tid af til dette.\nVærdien af "filosofiske spørgsmål", som er spørgsmål, der ikke kan besvares endeligt, men som det alligevel giver mening og retning at forsøge at besvare - f.eks. "Hvad er god ledelse?"\nFacitlister kan "dræbe" den filosofiske proces. Mange organisationer oplever f.eks. ifm. indførelse af værdibaseret ledelse en utrolig god proces omkring at sætte ord på værdier og beskrive hvad de betyder i praksis. Derefter udgives dette i en folder, og forventes at leve i organisationen. Hvilket de sjældent gør! Hvis værdierne skal have liv, er det måske nødvendigt, at man dropper folderen og i stedet ser definitionen af værdierne som filosofiske spørgsmål, som man kontinuerligt må arbejde med i hverdagen.\nEn interessant arbejdsmetode: Skt. Benedikts metode. Man starter i stilhed. Derefter tales i tur over et tema. Den yngste (lavest anciennitet) begynder. Efter hvert indlæg følger lige så meget stilhed som tale.\nEt forslag til en 2-dimensional model til rubricering af samtaler (coaching, supervision, psykoterapi, mentoring osv) efter i hvor høj grad de er baseret på hhv. dialog eller interview, og om målet er hhv. målafklaring/handling eller "praktisk visdom"/livsklogskab.\nOg så var det dejligt at se, at også Michael Højlund Larsen er inspireret af Otto Scharmer.\nIndsendt af Jørgen Toldsted kl. 13.14 2 kommentarer:\nTags: filosofi, Højlund Larsen, ledelse, scharmer, værdier\nPolitiken skriver i dagens netavis, at de fremover vil forbedre integration af netavis og danske blogs ved hjælp af tjenesten Twingly. Det ligner en fremragende ide, forhåbentlig virker den! Læs hele artiklen her.\nIndsendt af Jørgen Toldsted kl. 16.40 5 kommentarer:\nTags: blogging, Politiken, twigly\nHørte i går Annette Baunhøj fra Baunhøj Connexion til en temadag arrangeret af hrplus. Hun kom bl.a. med en god opsang til selvkritikken, hvor man "taler" værre til sig selv ("Hold kæft, hvor er du dog dum") end man nogen sinde vil tale til et andet menneske. Så hun opfordrede alle til at være deres egen bedste ven/veninde! I øvrigt mente hun, at specielt kvinder lå under for en sådan overdreven selvkritik. Hvis hun har ret i det, kunne det være værd at overveje om det hænger sammen med det inferiøre T (jf. JTI/MBTI).\nIndsendt af Jørgen Toldsted kl. 11.18 Ingen kommentarer:\nTags: Baunhøj, jti, kritik, mbti, selvkritik\nMedarbejdernes skjulte evner\nJeg faldt over en ældre artikel i Ingeniøren: "Sæt ord på de ansattes skjulte evner", hvor Jens Arentzen bl.a. udtaler:\n"Ledelse handler om at flytte menneskers selvopfattelse." "En dygtig leder bør være opsøgende og konfrontere medarbejderne med deres uudtalte talenter."\nIndsendt af Jørgen Toldsted kl. 16.05 Ingen kommentarer:\nTags: kompetence, ledelse\nLedelse gennem dovenskab !?\nI dagens trykte udgave af Politiken faldt jeg over følgende citat: "Enhver person i en ledende stilling må have modet til at være doven." Et tankevækkende citat i vor forjagede tid. Selvfølgelig kan dovenskab have mange negative konsekavnser, men kan det ikke ind i mellem være en nyttig modvægt mod forhastede beslutninger eller undergravende stress? Ophavsmanden er den tyske hærchef 1930-33 Kurt von Hammerstein, som citeredes i forbindelse med Peter Wiwels anmeldelse af Hans Magnus Enzenbergers: "Hammerstein oder Der Eigensinn."\nIndsendt af Jørgen Toldsted kl. 12.45 Ingen kommentarer:\nTags: Enzenberger, Hammerstein, ledelse\nAbrashoff: It's Your Ship\nJeg har den seneste uge med fornøjelse læst Captain D. Michael Abrashoffs bog "It's Your Ship - Management Techniques from the Best Damn Ship in the Navy." Trods det militære udgangspunkt er det en god og letlæst bog om ledelse i alle typer af organisationer og virksomheder. Via kapitlerne: Take Command, Lead by Example, Listen Aggressively, Communicate Purpose and Meaning, Create a Climate of Trust, Look for Results Not Salutes, Take Calculated Risks, Go Beyond Standard Procedure, Build Up Your People, Generate Unity, Improve Your People's Quality of Life - lykkes det Abrashoff på underholdende og tankevækkende vis at komme rundt om utrolig mange relavente aspekter af ledelse. Bogen er typisk amerikansk på den gode måde, hvilket vil sige kort, pædagogisk og med mange interessante anekdoter. Samt en for os europæere slående mangel på ydmyghed over egne resultater ;-) Følgende er en række af bogens mange rammende udsagn:\n"We had nowhere to go but up. Still, up is not an easy direction. It defies gravity." "I wanted them to have as much fun from nine to five every day at work as they did from five to nine every night at home." "I am absolutely convinced that with good leadership, freedom does not weaken discipline - it strengthens it. Free people have a powerful incentive not to screw up." "Trust is a kind of jujitsu: You have to earn it, and you earn trust only by giving it."\n"Articulating the feelings that your people are afraid to speak is a large part of what leaders, including ship captains, do for a living."\n"Having fun with your friends creates infinitely more social glue for any organization than stock options and bonuses will ever provide."\nBogen har ikke just revolutioneret mit syn på ledelse, og jeg kan ikke sige, at jeg har lært noget, jeg ikke vidste i forvejen. Men jeg er på underholdende vis blevet bekræftet i mange af mine ideer, og har under læsningen haft mange nyttige reflektioner over min egen ledelse.\nAbrashoff er i dag leder og grundlægger af Grassroots Leadership, Inc.\nJeg blev opmærksom på bogen gennem Ole Bechs anmeldelse i Version2. Jeg lånte bogen på bibliotek.dk.\nIndsendt af Jørgen Toldsted kl. 20.39 Ingen kommentarer:\nTags: Abrashoff, anmeldelse, bog, ledelse\nVerdens korteste lederkursus?\nDer udbydes et hav af lederkurser. Både til den erfarne leder og den ny leder og den kommende leder og ... Mange af disse kurser er sikkert ganske glimrende. Men ledelse kan ikke læres på et kursus. Ledelse handler basalt set om tre ting:\nKend dig selv! Du er det stærkeste ledelsesværktøj, du har til rådighed. Kend dine stærke og svage sider. Vær bevidst om dine personlige præferencer, særheder, drømme osv.\nVær dig selv! Selvom ledelse i høj grad er situationsbestemt, så får du kun autencitet gennem at være tro mod dig selv. Det betyder også, at du skal acceptere dine svage og mindre flatterende sider. Du må gerne arbejde på at forbedre dig, men du skal have sluttet forlig med dig selv - med hud og hår.\nGør det! Brug de rammer du har. Vent ikke på at blive spurgt eller udnævnt. Leder er ikke en titel, det er noget man gør ved at tage ansvar.\nSå "nemt" er det - og det kan vi så øve os på dagligt!\nDerudover kan man da helt sikkert have glæde af alle mulige hjælpeværktøjer, der kan læres på diverse kurser. Men vent ikke på kurserne, det er bare at gå i gang!\nIndsendt af Jørgen Toldsted kl. 15.15 2 kommentarer:\nHvordan kommer man bedst tilbage efter en sygemelding pga. stress\nJeg har i tidens løb oplevet en del kolleger og venner blive sygemeldt pga. stress. Min erfaring er, at de, der hurtigt kommer tilbage, også på længere sigt kommer i gang igen, mens de der langtidssygemeldes aldrig kommer tilbage til samme arbejdsplads - hvis de overhovedet kommer tilbage på arbejdsmarkedet. Det er desværre alt for let at få en langtidssygemelding pga. stress hos sin læge, men jeg synes at lægerne i langt højere grad burde hjælpe den stressramte med at komme tilbage via deltidssygemeldinger. Hvilket selvfølgelig også stiller krav til virksomhederne om at være parat til dette. Ingeniøren har i gårsdagens udgave en artikel, der bakker op om dette synspunkt. I artiklen refereres erhvervs- og arbejdspsykolog Henning Jensen:\n"Skulle en medarbejder blive sygemeldt på grund af stress, opfordrer psykologen ledelsen til at lade den pågældende medarbejder komme tilbage trinvist og i et roligt tempo. Han forklarer, at den bedste medicin mod stress er at komme relativt hurtigt i gang igen, men med små og overskuelige arbejdsopgaver. Det er vigtigt, at den stressede oplever, at han har kontrol over situationen, så han når de mål, han sætter sig og på den måde bygger selvtillidden op."\nIndsendt af Jørgen Toldsted kl. 12.40 Ingen kommentarer:\nTags: langtidssyg, stress\nFra Mig til Dig eller fra Forvaltning til Relation...\nHvordan kommer man bedst tilbage efter en sygemeld...\nMin ledelsesmæssige mission er at opmuntre og anspore mennesker til at vokse og opnå resultater.\nMin profil på Mingler\nMin profil på Eskak\nMine links mm.\nAnne Arentoft (3)\nHøjlund Larsen (2)\nfogh kirkeby (1)\nstiller kjärgaard (1)


Nyhedsbrev april 2016 | Holbæk Radikale Venstre\nRadikale Venstre 17. april\nNy folketingskandidat er valgt\nPå generalforsamlingen torsdag aften valgte Holbæk Radikale Vælgerforening en ny folketingskandidat - nemlig Emrah Tuncer, som vi i forvejen kender som byrådsmedlem.\nMed valget af Emrah Tuncer er der lagt op til, at han bliver nomineret kandidat i to kredse, nemlig også i Kalundborg-kredsen, hvor han var nomineret ved sidste folketingsvalg. Dermed er han øverst på stemmesedlen for de radikale i hele Nordvestsjælland ved næste valg.\nVi fik også sagt pænt tak for indsatsen til vores hidtidige kandidat, Rasmus Helveg Petersen, der har valgt at trække sig ud af politik.\nPå generalforsamlingen valgtes Lone Ottosen, Holbæk, som nyt medlem af bestyrelsen i stedet for Kristine Høffding, der hellere ville nøjes med en plads som suppleant.\nSammensætningen af den nye bestyrelse fremgår her.\nValgprogram til byrådsvalget\nDer arbejdes intenst i bestyrelsen og i diverse udvalg med at forberede næste byrådsvalg i 2017, og det blev oplyst på generalforsamlingen, at der er planlagt et opstillingsmøde torsdag den 29. september i år - altså mere end et år før valget.\nBestyrelsen er så småt i gang med at finde frem til kandidater, der vil stå på listen til byrådsvalget, men vi er meget interesserede i input fra medlemmerne. Er du evt. selv interesseret, skal du ikke holde dig tilbage - men meld din interesse til formanden eller til et af vores byrådsmedlemmer. Hvis du har en god ide til, hvem vi bør stille op, er vi også meget interesserede i at modtage et praj …\nGrundlaget for valget af byrådskandidater er selvfølgelig, hvad vi skal gå til valg på - og derfor er der også sat et arbejde i gang i et valgprogramudvalg for at få formuleret et program - og for at få skabt et godt grundlag for valgkampen.\nUdvalget holder møde mandag den 25. april kl. 19.30 på administrationscentret på havnen i Holbæk og igen mandag den 23. maj kl. 19.30 samme sted.\nFor at få så god inspiration som mulig og for at sikre medlemsopbakning er der tale om åbne møder, hvor alle medlemmer kan deltage. Tovholder i udvalget er Kristian Brandrup, og han beder om, at evt. interesserede på forhånd melder til ham, hvis de har tænkt sig at deltage, så han kan få et overblik over, hvor mange der evt. kan forventes at dukke op.\nFor at sikre den bedst mulige forberedelse er her vedhæftet både et dokument, som indeholder en uddybende forklaring om udvalgte emner, der har været relevante i denne byrådsperiode, samt et dokument, som indeholder en mere overfladisk forklaring på de samme udvalgte emner. Begge er i PDF-format.\nPlanlægger du at deltage i valgprogram-møderne, kan du med fordel orientere dig i dokumenterne, så du har en grundlæggende idé om, hvad der er sket i denne byrådsperiode.\nPå de to møder vil vi med udgangspunkt i dokumenterne diskutere, hvilke politiske ’knaster’, der har været i denne valgperiode mellem partierne, samt hvilke særlige radikale fingeraftryk, der har været.\nDesuden kigger vi fremad mod den kommende valgkamp og diskuterer, hvilken politik Radikale Venstre generelt skal gå til valg på, og vi forsøger at snævre os ind på, hvilke mærkesager vi skal lægge os fast på. På den måde skal de to møder ses som de første spæde skridt i retning af et endeligt partiprogram, og vi skal således ikke skrive et færdigt program på møderne. Det er mere tænkt som indledende brainstorm-møder, og derfor hilses alle input velkomne.\nHvad enten man påtænker at være kandidat i den kommende kommunalvalgkamp eller ’blot’ er et interesseret medlem, der gerne vil have indflydelse på det radikale valgprogram, er man mere end velkommen til at møde op.\nSidder man inde med guldkorn, som ville være relevante for Radikale Venstre at gå til valg på, men er forhindret i at deltage i de to møder, er man meget velkommen til at melde ind med sine tanker og idéer på mail til kristianbrandrup@hotmail.com eller ringe til en snak på 23 67 50 23.


Deleøkonomi: Del mere og spar penge - KreditNU\nBy Martin Nielsenjuli 30, 2020november 16th, 2021No Comments\nEjer du noget, som du kan dele med andre? Har du lyst til at tage del i eller leje noget, som andre ejer? Og har du lyst til at bringe mere fleksibilitet og flere muligheder ind i din hverdag?\nDeleøkonomi er for alvor blevet en trend i løbet af de seneste år, og konceptet er kommet for at blive. Og hvis du ønsker at være med på moden, bør du først og fremmest sætte dig ind i, hvad konceptet deleøkonomi går ud på, samt hvilke muligheder du har for at få implementeret smarte og billige løsninger i din hverdag.\nDe fleste af os har nok hørt ordet deleøkonomi før. Men måske er det de færreste af os, som egentlig ved, hvad begrebet dækker over. Deleøkonomi handler ikke om at slå sine private økonomiske sammen med sin partners eller om at dele sin økonomi op i flere dele. Deleøkonomi handler om, at en person stiller en privat ejendom eller aktiv til rådighed for andre til at leje mod et aftalt beløb. Med andre ord handler deleøkonomi altså om at dele noget med andre mennesker. Deleøkonomi er baseret på værdier som tillid, bæredygtighed og medmenneskelighed, og for at lykkes med at praktisere deleøkonomi, bør du derfor have disse værdier i sigte.\nDel og spar penge\nDeleøkonomi kan med god grund kaldes for en win-win situation. Personen der lejer sin lejlighed, bil eller anden ejendom ud til andre tjener lidt ekstra penge i hverdagen. Personen der lejer aktivet, har mulighed for at tage del i og låne noget, personen ikke selv ejer til en billigere pris.\nDeleøkonomi er gunstigt for alle og mindsker alle former for spild af materialistiske goder. Når du slår ejendomme og udgifter sammen med andre mennesker, sparer du uden tvivl penge. Så hvis du har svært ved at få økonomien til at hænge sammen, kan deleøkonomi være vejen frem for dig.\nFordele ved deleøkonomi\nØkonomiske fordele for alle parter\nIntet materialistisk spild\nUlemper ved deleøkonomi\nUsynlige rettigheder og regler\nMindre fokus på samfundet som helhed\nHvis du ønsker at implementere deleøkonomi i din hverdag, bør du tænke over, hvordan du kan ændre på nogle af dine daglige rutiner. Du behøver ikke nødvendigvis udøve fuldkommen deleøkonomi. Der er mange forskellige muligheder for at deltage i deleøkonomi, og du kan dele og leje så meget, som du føler giver mening for dig og din hverdag. Nedenfor giver vi dig nogle eksempler på, hvad du kan gøre allerede i morgen.\nKør i delebil\nÉn af de helt store og klassiske eksempler på deleøkonomi er delebiler. I dag er delebiler et kendt fænomen i Danmark, og mange anvender allerede den smarte transportløsning. Delebilskonceptet er ideelt for dig, der ikke har råd til at anskaffe dig en bil, men som indimellem har brug for én til transport. Konceptet er omvendt også ideelt for dig, der har en bil, men som ikke bruger den særlig meget. Én får stillet en bil til rådighed, og den anden tjener penge på at leje sin ud – igen en gunstig win win situation.\nEt kollektiv er en måde at samle sig på i en bolig. Når man vælger at bo i et kollektiv, har man, som oftest, et ønske om at være tæt og dele med andre. Tankegangen bag og incitamentet til at bo i et kollektivet, kan dermed betragtes som et eksempel på deleøkonomi. Hele ideen med et kollektiv er at man deler med hinanden. Der er naturligvis flere grader af kollektiver, men grundlæggende gælder det, at man er fælles om nogle udgifter og boligområder. Dette er et eksempel på deleøkonomi.\nEndnu et klassisk eksempel på deleøkonomi er at udleje sin bolig eller dele af den til andre. Det er meget populært at stille både hus, lejlighed og sofa til rådighed i ledige perioder, for at tjene en ekstra skilling. Hvis du også selv har brug for et sted at bo i en periode, bør du klart undersøge denne mulighed. Du får en langt mere autentisk oplevelse, og som oftest er denne løsning langt billigere end et hotelværelse.\nDet er måske de færreste af os, der tænker over deleøkonomi, når vi køber brugt. Men faktisk er det at shoppe aflagt tøj og brugte ting en betydelig del af konceptet. Når du køber noget, andre har haft, er det en måde at dele på, og det gavner begge parter økonomisk. Derudover er det en god måde at leve mere bæredygtigt og miljøvenligt på, da man således forlænger hver enkel produkts livscyklus.\nAt låne eller leje dine ting ud, er en god måde hvorpå du kan tjene lidt ekstra penge. Umiddelbart lyder det hele også ganske fordelagtigt. Men som med det meste, er der en lille bagside af medaljen. Du skal indberette din indkomst og betale skat af denne. Der er mange restriktioner for deleøkonomi, og det er vigtigt at sætte sig godt ind i reglerne for hvert enkelt område, hvis du vil undgå skattesmæk. På Skats hjemmeside kan du læse mere om dine økonomiske muligheder og begrænsninger, når du deler ud.\nEksempler på deleøkonomiske tjenester\nPrevious PostStuderende på SU: København\nNext PostStuderende på SU: Aarhus


Bagvejen til HBO Max - medier i relation\nBagvejen til HBO Max\n21. februar 2020 21. februar 2020 ecozyz\t2557 LæsningerContent, HBO Max, platform, YouTube TV\nDet er stadig lidt tidligt at håbe på at du kan komme til at se HBO Max allerede fra premiere dagen, her i landet.\nIkke desto mindre tyder en del på at du – formondetligt – vil kunne komme til at se en del af HBO Max, hvis du vælger at se med via YouTube TV.\nHBO Max, der end ikke har fået en premiere dag i USA, har dog bemærket at unge seere, hvilket også er dem der kunne kaldes for “first movers”, er lodret ligeglade med “platformen”.\nFor dem handler det udelukkende om indholdet.\nI den forbindelse er YouTube TV jo lige der ved hånden, i form af deres telefon.\n“Raised by Wolves” EP: Ridley Scott – Travis Fimmel en en af to androids\nOg hvis der er noget i den de vil se, klikker de lidt, og ser så ellers med.\nAftalen, der reelt er en aftale mellem WarnerMedia og YouTube TV, følger op på en allerede eksisterende – og pænt omfattende – aftale i USA.\nEn aftale der handler om at YouTube TV allerede distribuerer kanaler som TBS, TNT, truTV, CNN, HLN, Turner Classic Movies, Adult Swim og Cartoon Network.\nSå hvorfor ikke også HBO Max, der – i forbindelse med denne aftale – bliver suppleret op med “hovedkanalen” HBO og Cinemax, der – her i landet – kunne være kendt for serier som “Banshee” og “Strike Back” og “Warrior”, der for de to første seriers vedkommende har været til at finde på HBO Nordic herhjemme.\nI den forbindelse har vi ikke rigtigt YouTube TV i vores del af verden.\nVi har i stedet YouTube premium, der – omvendt – sender/distribuerer flere serier.\nIndtil videre deres egne Originals som “Impulse” og “Lifeline”, der begge var hæderlige succeser, i følge YouTube.\nDet er i den forbindelse – fortsat ukendt – om den såkaldte udvidede aftale mellem WarnerMedia og YouTube TV, vokser ud af USA, i første omgang.\nOmvendt kunne det tænkes at HBO – bare – vælger at lade HBO Max blive et tilkøb til HBO Nordic, hvilket – omvendt – ville være tilsvarende interessant, da indholdet på Max bliver i HBO kaliber, nu bare mere blodigt. ( enkelte vil mene at det er hvad der mangler på HBO Nordic )\nRich Warren, president of WarnerMedia Distribution siger i forbindelse med YouTube TV aftalen:\n-As consumers media consumption habits continually evolve and the landscape becomes more and more dynamic, our goal remains constant, and that is to make the portfolio of WarnerMedia networks available as widely as possible, starter han og fortsætter.\n-YouTube has been a valued partner for a number of years, and we’re pleased to not only extend our existing agreement, but also make HBO and Cinemax – and soon HBO Max – available to YouTube TV customers for the first time, slutter han og bliver suppleret af Lori Conkling, Global Head of Partnerships at YouTube TV.\nLæs også Ny remote til Apple TV 4K\n-Our commitment at YouTube TV is to deliver TV to our members how and when they want it, starter hun og fortsætter.\n-We are thrilled to continue our partnership with WarnerMedia to deliver their family of networks that are popular among our members, as well as introduce HBO, Cinemax and HBO Max to our growing line-up of premium content, slutter hun.\nSom et billede af hvordan udviklingen er i USA, er det ikke kun on-demand indholdet fra HBO og Cinemax der bliver tilgængeligt på YouTube TV.\nDet bliver også muligt at se med lineært, hvilket må formodes at hænge sammen med at der fortsat findes unge seere, der – ind imellem – blot tænder for deres TV, og lader stå til.\nIkke overraskende er forventningen at den kommende sæson af “Westworld” trækker en del kunder over på YouTube TV, hvor de senere kan se “High Maintenance”, “My Brilliant Friend” og endelig helt nye “The Plot Against America”, der får global premiere i løbet af kort tid.\nHBO Max åbner – selv – først til maj, og – som vi er orienteret – kun i USA.\nDet kunne dog tænkes at markeder der er glade for at streame ( herunder Danmark ) tidligt også får adgang til at (til)købe adgang til HBO Max indhold.\nLæs også Universal Control på Macs og iPads\nHer lige promoen for den kommende sæson af “Westworld”, der ser ud til at understrege at et stort budget og gode ideer, har det med at gøre serier seværdige, og en familie venlig promo for HBO Max.\n← Kun almindelige Coronas på NAB2020\nDiscovery løb med OL kvalifikationsturneringer i håndbold →\n27. oktober 2020 31. august 2021 ecozyz\n1. maj 2020 1. maj 2020 ecozyz\n1. december 2021 1. december 2021 ecozyz


Konkurrenter slås om Kiwi-butikker: Kan betyde job til opsagte medarbejdere - Avisen.dk\nKonkurrenter slås om Kiwi-butikker: Kan betyde job til opsagte medarbejdere\n28. maj 2017 09:09\nSamtlige andre dagligvarekæder i Danmark står klar til at overtage de lokaler, der tidligere husede 103 Kiwi-butikker.\n- Alle uden undtagelse har budt ind med interesse for et betragteligt antal butikker, siger Per Thau, der er koncernchef i Dagrofa, som driver Kiwi-kæden i Danmark, til Dansk Handelsblad.\n- Det er en overvældende interesse, og det er vi positive over for. Det betyder, at vi måske kan komme bedre ud af de huslejeforpligtelser, vi har. Og vi er også glade for, at det giver arbejde til nogle af de medarbejdere, vi har opsagt rundt omkring, siger Per Thau.\nNetto har meldt ud, at de vil overtage 40 af butikslokalerne, men Per Thau fortæller, at en af konkurrenterne har budt ind på et endnu større antal.\nFlere butikker er så populære, at der er opstået budkrig.\n- Den butik, hvor der er flest interessenter, er der otte forskellige aktører, som byder på lejemålet. Det er voldsomt. Og der er mange, hvor det er syv, seks eller fem forskellige bud. Det er meget få, hvor det kun er et, siger han.\nPer Thau har ikke noget overblik over, hvornår alle butikkers fremtid er afgjort. Men det må gerne gå stærkt. Han ønsker at være langt i processen inden sommerferien, siger han.


USB forlængerkabel 0,6 meter kr. 8.96\nHjem / USB Stik og kabler / USB forlængerkabel 0,6 meter\nVarenummer (SKU): c53f7959dc85 Kategori: USB Stik og kabler Tag: Monacor\nUSBV-60AA USB forlængerkabel0,6 Meter USB forlænger kabelForgyldte signal kontakterUSB A stik til USB A stik Hun … læs mere her\nUSB forlængerkabel 0,6 meter fakta\nNavn: USB forlængerkabel 0,6 meter\nUSB forlængerkabel 0,6 meter med prisgaranti\nUSB forlængerkabel 0,6 meter er en af mange varer her på shoppen og findes i den eftertragtede varegruppe USB Stik og kabler. Når du bestiller her får du lovpligtige 14 dages returret der er en god garanti mod at købe det forkerte. Du kan inden for fristen bare returnere din vare. Det er efterhånden velkendt at online shoppere køber deres USB forlængerkabel 0,6 meter ved den velkendte shop BeKent.dk, der har forstået vigtigheden af at have de rigtige varer på hylden. Her i online shoppens kæmpe udvalg finder du noget for alle, og der kan klikkes køb på dette produkt. Ved at købe dine varer i en webshop er varerne billigere- det er effekten af, at den attraktive adresse på strøget ikke er nødvendig, og man dermed sparer meget på huslejen.\nFordele når du køber USB forlængerkabel 0,6 meter online\nHusk at når du køber varer i webshops, er betingelserne lidt gunstigere, end loven foreskriver for de fysiske butikker. Dansk lov kræver af webshoppen, at de skal give dig 14 dages returret. når dine varer købes i en shop, og du kan finde webshops der giver mere end de 14 dage, de er forpligtet til. Oveni returretten har du online også et ret stort udvalg af varer og shops, og priser og betingelser er let for dig at sammenligne, når man kan se de forskellige shops priser med det samme. Det er let i dag at sammenligne priser – du kan gøre det direkte på din mobiltelefon i bussen eller toget. En anden ting du også slipper for, at bæreposen med varerne går i stykker på vej hjem. Når du har købt dine varer, sendes de til din adresse, medmindre du vælger at få dem sendt til din arbejdsadresse, så vælg det, der passer bedst til dig. I onlineshoppen er der ingen kø så det er direkte til kassen, når du er færdig med at handle, så er det aldrig mere ubehaget ved at stå alt for tæt i en kø til kassen.\n17 reviews for USB forlængerkabel 0,6 meter\nVær den første til at anmelde “USB forlængerkabel 0,6 meter” Annuller svar


Michael Hansen var en af storskytterne i kampen mod Roskilde.\nHIF´s håndboldherrer vandt nøglekamp\nDer venter en ny nøglekamp ude mod Himmelev på søndag, men Hvidovre fik et godt udgangspunkt ved at vinde den første nøglekamp hjemme mod Roskilde med 26-24.\nDet er ingen hemmelighed, at der er kampe, der skal vindes og kampe, der kan vindes for HIF´s vedkommende. En af de kampe, der skulle vindes var opgøret lørdag eftermiddag hjemme mod Roskildes rutinerede kræfter. Det første opgør var tæt hele vejen igennem, inden de rutinerede kræfter i Roskilde fik lukket kampen af til egen fordel.\n- Vi var tændte og opsatte på at vinde, fortæller Claus Gybeck fra klubben.\n- Vi ville vinde, og så fik vi skudt deres ellers gode målmand i sænk. Han var en af de afgørende faktorer i det første opgør, men både Michael Hansen og Nikolaj Elken havde fået læst ham godt. Vi havde godt styr på det hele gennem det meste af kampen, hvor vi førte med 5 og 6 mål. Det blev lidt hektisk til sidst, hvor de misbruge en god chance, som vi fik vendt til den afgørende scoring i den anden ende...\n- Vi indledte med Henrik Nørgaard på mål, og han gjorde det glimrende. Han faldt så lidt i redningsprocent, hvorefter Martin Markussen tog over og havde nogle vigtige redninger. Nu venter Himmelev ude på søndag, og det er altid en svær kamp, men hvis vi kan fastholde vilje og tænding, kan vi også vinde...\nPubliceret 09 January 2011 13:04


Tips til at leje en bil med en anden chauffør - TutorialAdvice.com\nTips til at leje en bil med en anden chauffør\nFølg disse tips for at tilføje en anden chauffør til din biludlejning til den bedst mulige pris og med fuld frihed.\nNydelsen af at tage vejen kan reduceres kraftigt af træthed, hvis du er den eneste driver. Tilføjelse af en anden driver til din biludlejning kan give dig mulighed for at opdele opgaven for at hvile og beundre naturen.\nHold dine nære venner\nDet kan synes indlysende, men det er bedst at kende den person, du vil tilføje som den anden driver til din lejekontrakt. Da du begge vil være ansvarlig i tilfælde af problemer, er det vigtigt at vælge en chauffør, du stoler på for at reducere chancerne for uheld.\nDe fleste udlejningsfirmaer har krav til, hvem der kan leje en bil, og disse gælder også for den ekstra driver. Disse begrænsninger er normalt relateret til køreplanen og bidrager til at sikre, at chaufføren er pålidelig.\nDin ekstra chauffør vil:\nIndsend et gyldigt kørekort\nIndsend en køreplan fri for uforsigtige, berusede eller forringede køreomkostninger i de sidste 36 måneder\nHar haft mindre end 3 ulykker tidligere de sidste 36 måneder\nIkke at eje et stjålet eller kriminalitetsrelateret køretøj\nHvert udlejningsfirma kræver specifikke oplysninger, så sørg for at spørge, inden du sender filen til din anden potentielle driver.\nVirksomheder tilbyder forskellige priser for ekstra drivere, så find ud af din situation og sørg for at få den bedste pris muligt.\nDu kan tilføje en anden driver gratis, hvis det er en kollega, og hvis lejen er betalt af din arbejdsgiver\nTilføj en hjemmehørende ægtefælle til samme adresse som du normalt er fri\nDu Generelt kan du tilføje en driver til at hjælpe dig gratis på grund af et handicap\nNogle salgsfremmende tilbud kan også reducere eller eliminere omkostningerne forbundet med at tilføje en driver\nI de fleste andre tilfælde, Der er et gebyr for ekstra chauffører, men disse er normalt lave. Derudover varierer disse fra et selskab til et andet og afhængigt af din situation. Sørg for at stille spørgsmål om det!\nEndelig giver nogle biludlejningsfirmaer dig mulighed for at få så mange ekstra chauffører som antallet af pladser i bilen. Dette kan være en god mulighed, hvis du er på vej med venner, lejer et stort køretøj til et flyt eller lejer en bil for at gå til din hytte og lave noget shopping i landsbyen. Denne mulighed er ideel til mere fleksibilitet i dine rejseplaner.\nTidligere tilføjede en anden driver, da leje en bil var kompliceret og dyrt. I dag er der mange flere muligheder for at imødekomme forbrugernes behov. Følg disse tips til at leje en bil med en anden driver, og du vil være på rette spor for at rejse frit.\nHvordan man vælger en ekspert til at sætte dit nye rygplask\nVejledning til akustiske højttalere\n4 Vine, der passer perfekt ledsager fisk og skaldyr\nDen røde løg pizza: en skål at tørde!\n5 Enkle tips til at vedtage en god madhygiejne\nHvad du bør vide om blodsukker og motion


Canon 60D, Sony a 77 eller ? - Fototeknik - forum\nMorten AMorten ABruger på foto - danmarks største fotogalleri\nKære alle I kloge hoveder\nMin kæreste og jeg skal giftes til sommer i Caribean og mine forældre snakker om, at de gerne vil give os et digitalt spejlreflekskamera, som vi længe har ønsket os.\nSvigerfar har et Nikon d7100, hvilket jeg synes bliver for stort i hånden. Omvendt synes jeg, at d5200 bliver lige lidt for lille ift. at den skal ligge godt i hånden. Jeg havde ellers håbet på en Nikon, da jeg således vil kunne dele med objektiver med svigerfar.\nEfter at have været i forskellige butikker overvejer jeg p.t. en Canon 60D eller en Sony a 77. Den lokale fotograf kører p.t. et tilbud på en Canon 60D for 5.999 inkl. en 18-55mm objektiv.\nMen hvis nu jeg siger, at jeg søger et kamera med objektiv til maks 6.000 kr. (cirka), som primært skal bruges i det daglige. Dvs. at man hurtigt kan tage kameraet frem og stille skarpt når datteren på knap to fjoller rundt.\nMen samtidigt et kamera, som er god til at indfange naturen, da vi godt kan lide at rejse en del. Og gerne med et okay videokamera.\nEr Canon 60D så et okay bud, eller ligger en af jer inde med en rigtig god fidus?\nSvar til: Canon 60D, Sony a 77 eller ?\nHar godt læst Lau's guide til køb af et nyt kamera:\nOg Canon 60D ligger rigtig godt i min hånd, som der også nævnes i guiden. Men er Canon 60D godt nok. Når det bliver sammenlignet med 70D, så nævnes der det med, at det er mindre lysfølsomt, mere slør og mindre godt videokamera. Men for en nybegynder som jeg erkender jeg er, er 60D, så ikke godt nok?\nEller er det måske endda skudt langt over mål, og jeg bør i stedet skrue ned for i stedet at købe et bedre objektiv?\nEndnu engang tak for evt. svar\nJeg har selv et Canon 60D, og det er et godt kamera, der er lidt større end de mindste spejlrefleks på markedet, men trods det er det et stort kamera at rende rundt med. Jeg har været meget glad for mit og trods mine krav, er jeg først nu begyndt at møde begrænsninger.\nDet er med Canon og Nikon at man kan få meget mere tilbehør til dem frem for Sony - Derfor ville jeg vælge et af de to mærker.\nEt spejlreflekskamera er ikke særlig sjovt uden gode og vidtspændende objektiver, derfor har jeg ofte anbefalet en Nikon model med deres 18-105mm objektiv, fordi jeg syntes det har en god vidde i forhold til en nybegynder, som jeg formoder du er.\nMen et Canon 60D, er absolut topklasse, måske du kunne skrue ned for kravet til huset og få et begynder kamera, med et bredt objektiv, det tror jeg du får mere glæde af\nDu kan evt. kigge nogle af mine fotoalbums, de er alle taget med canon 60D.\nTak for dit råd. Med det i baghovedet besøgte jeg endnu en fotohandler og fik en Canon 700D i hånden. Og den lå godt i hånden, der er bedre videokamera og så er den billigere, så jeg inden for budgettet kan få et 18-135 mm med.\nKender du/I noget til Canon 700D?\nDet er også et ganske udmærket kamera som begynder, og 18-135 er også et OK objektiv, men forvent ikke de bedste billeder i verden, det spænder vidt, og har mange objektivfejl, men det er meget alsidigt til billige penge\nEt 60D fåes til en så god pris nu at det ikke kan betale sig at købe et 700D. Det med billedkvaliteten tror jeg ikke du vil bemærke. Synes nu at du skal kigge lidt mere efter et Nikon for at kunne dele objektiver med din svigerfar, du vil få så meget mere ud af kameraet når du har forskellige objektiver at vælge imellem.\nKære Lars og Lau\n@ Lau: Til at begynde med, så var det Nikon som jeg kiggede efter, netop fordi jeg kunne dele objektiver med svigerfar. Men mit problem ligger bare i, at D7100 er for stor og tung, specielt for min kæreste. Og D5200 (ser ingen grund til at betale et par tusind kr. ekstra for D5300 bare for at få wi-fi og gps) ligger ikke super godt i hånden til mig. Der er lidt mindre plads for de fire forreste fingre, og tommeltotten kommer til at ligger hen over et par knapper. 60D eller 700D ligger derimod godt i hånden. Min tanke var derfor, at når jeg som nybegynder ikke kan se helt vildt forskel på billedkvaliteten af ovenstående modeller, så er den en god ting at skele til, hvordan kameraet ligger i hånden. Eller har jeg overset en Nikon model?\n@ begge: I anbefaler endvidere 60D fremfor 700D, såfremt jeg vælger Canon. Og alt logik siger også, at det semi-professionelle 60D bør være bedre end 700D, men når jeg på snapsort, så synes jeg der er punkter, hvor 700D er markant bedre end 60D, men ikke så mange punkter, hvor 60D er andet end beskedent bedre.\nFx har vi en datter på knap 2 år, som vi også gerne vil tage billeder af, hvor 700D har billedstabilisator i videokameraet. Endvidere læser jeg det som om, at 700D har dobbelt så høj ISO.\n60D har en lukketid på 1/8000 mod 700D's 1/4000, har lidt mindre støj ved høj ISO og bedre i dårligt vejr (men har dog ikke planer om at gå ud regnvejr)\nMen hvad er det jeg overser - jeg indrømmer jo gerne, at jeg er nybegynder, så kan jo se efter de forkerte ting.\n700D inkl. 18-135 m.m. kan jeg finde til 6.500 kr. og 60D inkl. 18-55 m.m. kan finde til 6.000 kr.\nMen vil I stadig vælge 60D over 700D?


Madplan uge 41 | Simone Thrane Nielsen Madplan uge 41 – Simone Thrane Nielsen\nVil du gerne forkæle nogen du holder af med friskbagt brød og boller i weekenden? Hjemme hos os\nSå er madplan og tilhørende indkøbsliste for uge 41 klar. Madplanen er lavet til 4 personer, men er man to, kan resterne bruges til madpakker elller man kan vælge eksempelvis tre-fire retter, som man spiser i løbet af ugen.\nJeg håber, at du kan lide madplanen og rigtig god uge 41 – du kan desuden printe hele siden via. printknappen i bunden, hvis du gerne vil have indkøbslisten i fysisk form. Jeg går desuden ud fra, at du sikkert allerede har en del af de basisting og krydderier, som står på indkøbslisten.\nMandag: Pasta med kylling, kalkunbacon og svampe i en cremet flødesovs\nTirsdag: Boller i karry med et tvist af indien\nOnsdag: Sundere broccolisalat med æbler og kyllingefrikadeller\nTorsdag: Kartoffelporresuppe med bacontern, rugbrødschips og forårsløg\nFredag: Klassisk lasagne\nLørdag: Fyldt kyllingebryst og salat med spidskål og æbler\n1 pakke gurkemeje\n1 pakke chili\n1 x. mozzarella, revet\n2 x mælk\n500 g. hakket kyllingekød – gerne med lav fedtprocent\n2 pakker kyllingebrystfileter – 1 med 4 i og 1 med 2\n500 g. hakket oksekød – gerne med lav fedtprocent\n2 x rød presto\nFuldkornsris, speltkerner eller bulgur\nDet ser vildt lækkert ud! Jeg tænkte på om du har en cirka pris for sådan en indkøbsliste, eller kunne begynde at lave det? Så har man en fornemmelse af hvor meget af det man har råd til at efterleve 😋\nHej Patricia – tak for din besked og de rosende ord. 🙂\nDet kan jeg sagtens forstå, at du godt kunne tænke dig, men det vil desværre være for indviklet for mig at sidde og regne ud, da jeg allerede bruger meget tid på at lave madplanen og indkøbslisten. Så jeg håber, at du kan klare dig uden eller selv regne det nogenlunde ud – prisen vil jo også afhænge meget af, om du køber økologisk, hvor du handler og om der er tilbud.\nVil du gerne forkæle nogen du holder af med friskbagt brød og boller i weekenden? Hjemme hos os er det efterhånden blevet en fast tradition, …


Whirlpool præsenterer kampagnen #SensingYourWorld-kampagne Fuorisalone | World News | forimmediaterelease.net\nWhirlpool præsenterer kampagnen #SensingYourWorld-kampagne Fuorisalone\nPå Whirlpools dedikerede udstillingssted på Fuorisalone kan besøgende opleve selskabets nyeste innovationer. Med kampagnen #SensingYourWorld vil mærket vise sine førsteklasses apparater udstyret med avanceret internettilslutning, der føler og reagerer på forbrugerens behov. Whirlpool vil være vært for en eksklusiv kick-off-begivenhed, fremme lytnings- og intuitiv teknologi, samt et særligt talkshow, der vil udforske de spændende fremtidsmuligheder for tilsluttede hjem.\nOplev tilsluttede W Collection-apparater\nWhirlpool vil vise, hvordan tilslutning kan forbedre brugerinteraktion – fra planlægning af måltider og fjernovervågning og kontrol af apparater via Whirlpools nemme og intuitive 6TH SENSE Live-app til stemmestyring via Google Assistant for at give den ultimative håndfrie interaktion. De nye W Collection-apparater fungerer også problemfrit sammen for at tilbyde nye former for forbrugererfaring inkl. emfang, der bruger lys til at levere meddelelser fra andre apparater.\nPræsentation af kampagnen #SensingYourWorld\nPå Fuorisalone vil Whirlpool præsentere sin nye markedsføringskampagne #SensingYourWorld via en eksklusiv begivenhed i hjertet af Milanos Fuorisalone-distrikt. Denne større kampagne fejrer virksomhedens kerneværdi med at lytte og vise forbrugerne de innovative fordele ved deres internetaktiverede førsteklasses produkter.\nWhirlpool vil også puste liv i en interaktiv oplevelse, der tilbydes både af kampagnen og det nye W Collection-sortiment. Besøgende får også mulighed for at deltage i Whirlpools “Sensing Your World”-oplevelse, der vil levendegøre mærkets evne til at komme tættere på folks ønsker.\nWhirlpool er også vært for et indsigtsfuldt og inspirerende talkshow den 16. april for at diskutere, hvad fremtiden vil bringe. Med titlen: “#SensingYourWorld-tilslutning: En forbruger giver sig i kast med fremtiden for tilsluttede apparater”. Denne fascinerende diaglog vil undersøge forbrugerforskning foretaget af Whirlpool, der afslører folks syn på teknologiens stigende rolle i deres hjem og køkken.\nWhirlpool på Fuorisalone og EuroCucina 2018\nFå konkrete demonstrationer af nye produkter og nyskabelser ved at besøge Whirlpool på Fuorisalone-udstillingen på Spazio Bergognone 26, eller på standen for EuroCucina (Pav. 11 – Stand A11-A15-B14-B18).\nFå mere at vide ved at besøge: http://www.whirlpoolcorp-eurocucina2018.eu


18.04.2016 18.04.2016 by mål BH størrelse Danske berømtheder nøgne\nnov din størrelse. Tre ud af fem danske kvinder går med den forkerte, bH størrelse! forskellige BH typer. Mål med målebåndet rundt om dine bryster på det sted, hvor de er størst. bio i århus danske berømtheder nøgne. 6. jan Dansk Porn Bh til store bryster nøgne berømtheder kvinder 'JJ' efter sin bh - størrelse, at hun slet ikke er Øverst kan du se en nøgen Cecilie. 6. dec BH-størrelse: DDDen sexede sanger har ikke bare en flot stemme, men De danske kvinder har afsløret deres brystmål - og mange andre mål.\n: Mål BH størrelse Danske berømtheder nøgne\nMål BH størrelse Danske berømtheder nøgne 85\nMål BH størrelse Danske berømtheder nøgne Tre vilde øjeblikke fra Aqua-koncerten 1. Finans 18 minutter siden. Vi siger selv nej til endnu flere, for vi vil ikke tage flere ind, end de 20, vi i øjeblikket er managere for,« forklarer Sten Hassing Møller. Vildt salg af ny cykelhjelm. Sådan røver kriminelle hinandens hash. Bryst-bomben lagde sig under kniven igen og gik tilbage til sin famøse BH-størrelse: DD Den sexede sanger har ikke bare en flot stemme, men kan også Medieval år escortgude af en DD-skål.\nBILLIGE TØS ESCORT PIGER COM 147\nBolle film tunge patter Smid trusserne i fryseren. I dag ligger gennemsnittet for bryster ved 91 cm, men det individuelle mål varierer stærkt. Målene fra de udenlandske stjerner er det US Magazine, der 'afslører'. DMI varsler voldsomt vejr: Line Baun som selvstændig: De er endnu større, dem jeg har nu.\n0 thoughts on “Mål BH størrelse Danske berømtheder nøgne”


Øby (Viborg Kommune) - Wikipedia, den frie encyklopædi\nØby (Viborg Kommune)\nlandsby på Ø Bakker nord for Bjerringbro\nFor alternative betydninger, se Øby. (Se også artikler, som begynder med Øby)\nØby er en lille landsby i Midtjylland, beliggende i Viskum Sogn, ca. 15 kilometer fra Viborg. Landsbyen ligger i Viborg Kommune og tilhører Region Midtjylland. Øby er placeret på bakkedraget "Ø" (Ø Bakker el. Ø-knuden), der midt i et fredet, lyngklædt og meget kuperet terræn skyder sig op som en "ø" mellem to lavtliggende engarealer ud mod Nørreådalen. Området ligger som en naturskabt ø, midt i og omgivet af Nørreås naturlige løb.\nEt gammelt sagn fortæller at Kong Dan, (der formentlig også gik under navnet Halvdan den Gamle, Danmarks første konge omkring år 300-400, og ham som landet er opkaldt efter) skulle ligge begravet i Ø Bakker i fuld udrustning.\nØ Bakker var i stenalderen en rigtig ø i den fjord, som udfyldte Nørreådalen, og forløb fra Randers Fjord og næsten helt ind til Viborg. Det langstrakte bakkedrag, der strækker sig gennem landskabet godt 50 meter højere end de omkringliggende lavområder, undgik af uransagelige årsager at blive borteroderet af efteristidens smeltevandsfloder.\nØby er et godt udgangspunkt for vandringer i området, og markerede naturstier fører gennem det fredede område, der dækker et areal på ca. 250 ha.\nVegetationen er præget af en rig variation af typiske hedeplanter, deriblandt birk, pors, enebær, blåbær, mosebølle, tyttebær, revling samt ulvefod og guldblomme.\nI Øby var der indtil 1959 en skole. Her voksede folkemindesamleren Evald Tang Kristensen op.\nØ Bakker – Naturbeskrivelse fra Viborg Amt\nI folderen Vandkraften på Viborgegnen er området beskrevet med angivelse på kort\nKoordinater: 56°27′15″N 09°37′52″Ø / 56.45417°N 9.63111°Ø / 56.45417; 9.63111\nHentet fra "https://da.wikipedia.org/w/index.php?title=Øby_(Viborg_Kommune)&oldid=9728409"\nSidst redigeret den 9. november 2018, klokken 11:19


Find Lego i Lego - Minecraft - Køb brugt på DBA\nStar Wars (2967)\nAlien conquest (21)\nHero factory (66)\nIndiana Jones (79)\nLegends of Chima (398)\nLone Ranger (38)\nMonster Fighters (53)\nPirates of Caribbean (46)\nPower Miners (113)\nPrince of Persia (34)\nRingenes Herre (43)\nSuper heroes (602)\nWorld City (11)\nWorld of Racers (13)\nLego Minecraft, 21123, Super fedt Minecraft sæt. Kun stået til pynt Se hele annoncen\nLego Minecraft, 21119, Super fedt Minecraft sæt. Kun stået til pynt Se hele annoncen\nLego Minecraft, 21120, Super fedt Minecraft sæt. Kun stået til pynt Se hele annoncen\nLego Minecraft, 21117, Lego Minecraft Enderdragen - 21117. Der mangler følgende: 2x 6103093 - sorte firkantet hoveder - der er et (og mangler 2)+ jeg har lagt et andet i. Alle sæt ligger i poser og ikke i æsker. Byggevejledningerne findes på nettet. Jeg har sorteret rigtig meget lego, og samlet set for dem alle, glæder det, at der kan være få afvigelser i farver på klodserne. 95-100% af klodserne er de rigtige. Der kan være hoveder og kroppe, som ikke er de "rigtige". Det er ikke... Se hele annoncen\nLego Minecraft, 21113, Lego Minecraft The Cave - 21113. Alle sæt ligger i poser og ikke i æsker. Byggevejledningerne findes på nettet. Jeg har sorteret rigtig meget lego, og samlet set for dem alle, glæder det, at der kan være få afvigelser i farver på klodserne. 95-100% af klodserne er de rigtige. Der kan være hoveder og kroppe, som ikke er de "rigtige". Det er ikke sikkert, at de rigtige klistermærker er på klodserne. Hvis der er mangler, vil det fremgå af beskrivelsen. Jeg sender... Se hele annoncen\nLego Minecraft, Zombie, Minecraft lego sæt; har været åbent. Men står i fin stand - mangler 1 Zombie, som i stedet er udskiftet med en mand. Pris: 50 kr + fragt/afhentning i Nivå Qixels: Brug vand til at sammensætte "perler" til en masse drengeleg. Der mangler få dele. Derfor sælges det billigt. Pris: 25 kr (afhentning i Nivå) + fragt Se hele annoncen\nLego Minecraft, 21113, 21119 og 21121, 21113 - 150 kr. 21119 - 150 kr. 21121 - 250 kr. Mere info på billeder. Sender gerne. Se hele annoncen\nLego Minecraft, LEGO Minecraft Crafting-boks 2.0, Crafting-boks 2.0 fra Minecraft Hvad vil du mon bygge i dag? Kassen indeholder fem poser med klodser. Du skal vælge én af de tre foreslåede modeller og bare begynde at bygge. Du kan kombinere alle fem modeller og designe dine egne personlige Minecraft landskaber med skure, tårne, miner og farme. Der er uendelige af muligheder! Har du lyst til, at der skal ske noget nyt, kan du bygge de enkelte modeller om, eller lave hele landskabet om... Se hele annoncen\nLego Minecraft, LEGO Minecraft Hønsehuset, Hønsehuset fra LEGO Minecraft Byg det sejeste hønsehus til alle dine søde høns med Alex. Sørg for at der er banner, en hønsegård med en låge som kan åbnes og lukkes og et forhøjet hønsehus, hvor æggene kan leveres direkte ned i en kiste. Få lokket hønsene ind i gården med korn, så du kan samle æg og fjer og tilberede mad på ovnen. Tæm den søde tamme ulv, og giv den et kødben så den kan sættes som vagt udenfor hønsehuset, mens du passer på din... Se hele annoncen\nLego Minecraft, LEGO Minecraft Stor skeletfigur med magmakubus, LEGO Minecraft Stor skeletfigur med magmakubus Byg, leg og vis frem med denne store LEGO Minecraft skelet-figur! Byg et berygtet Minecraft monster med denne store Minecraft skeletfigur, der er nem at bygge, og som omfatter en aftagelig hjelm og bue, der kan affyre pile, samt en hoppende magmakubus! Sæt skelettets arme og ben i forskellige stillinger, og stil det på fremvisningspladen for at pynte dit hjem, kontor, eller... Se hele annoncen\nLego Minecraft, LEGO Minecraft Stor Alex-figur med høne, LEGO Minecraft Stor Alex-figur med høne Byg, leg og vis frem med denne store LEGO Minecraft Alex-figur! Byg en monumental Minecraft helt med denne store figur af Alex, der er nem at bygge og komplet med kylling og Minecraft diamantsværd. Brug håndtaget på Alex' ryg til at hæve og sænke hendes venstre arm, og sæt hendes arme og ben i dynamiske positurer. Sæt hende derefter på fremvisningspladen for at pynte dit hjem, kontor... Se hele annoncen\nLego Minecraft, LEGO Minecraft Ender-slaget, LEGO Minecraft Ender-slaget Bliv en Minecraft dragedræber i Ender-slaget! Snup din eliksir, enderperle og fortryllede bue, og gør dig klar til det ultimative Minecraft-opgør. Ødelæg enderkrystallen, overvind endermanden, og dræb den ildkugleskydende enderdrage for at sejre! Find også på dine egne Minecraft-eventyr med dette LEGO Minecraft-sæt. Det kan kombineres med andre sæt, så du kan skabe dit helt eget LEGO Minecraft-univers. Sættet... Se hele annoncen\nLego Minecraft, LEGO Minecraft Stor Steve-figur med papegøje, LEGO Minecraft Stor Steve-figur med papegøje Byg, leg og skab episke Minecraft scener med denne store Steve-figur! Drag ud på nye Minecraft-eventyr med denne store figur af Steve, der er nem at bygge og komplet med papegøje og stenhakke. Brug håndtaget på Steves ryg til at aktivere gravefunktionen i hans højre arm, og sæt hans arme og ben i dynamiske positurer. Sæt ham derefter på fremvisningspladen for at pynte dit hjem... Se hele annoncen\nLego Minecraft, LEGO Minecraft Piratskibseventyret, LEGO Minecraft Piratskibseventyret Drag af sted til et økosystem ved havet med Piratskibseventyret fra LEGO Minecraft! Byg et sørøverskib med gyldne detaljer, piratbanner, planke, kanoner og en sød papegøje. Sættet indeholder masser af detaljer og figurer, der er kommet til i januar 2019, bl.a. en minifigur med pirat-skin, en delfin og en skildpadde med 2 æg. Sæt zombien i den særlige holder for at få en Minecraft zombie-skudeffekt... Se hele annoncen\nLego Minecraft, LEGO Minecraft Uldfarmen, Uldfarmen fra LEGO Minecraft Klip fårene, få passet fåreungen og byg den flotteste uldfarm. Få lokket fårene ind på farmen, så de er i trygge rammer. Byg med uldblokkene og skab dine egne eventyr. Minifiguren Steve er med dig på farmen til at hjælpe til med fårene. Farmscenen indeholder 2 farvede får og en fåreunge. Du kan skabe dit helt eget unikke LEGO Minecraft univers med Uldfarmen. Se hele annoncen\nLego Minecraft, LEGO Minecraft Kraniearenaen, Kranieareaen fra LEGO Minecraft Undvig slimskyderen, og overvind din modstander for at få fingrene i den eftertragtede præmie, nemlig guldæblet! Kæmp mod dræberkaninen og få fat på de helende eliksirer og kisten fuld med skjold og buer. Der medfølger 2 spillerminifigurer med hver sit unikke Minecraft skin. Begiv dig ind i den kendte Minecraft verden og sammensæt med andre LEGO Minecraft sæt, så kan du skabe dit helt eget univers. Se hele annoncen\nLego Minecraft, LEGO Minecraft Creeper-minen, Creeper-minen fra LEGO Minecraft Hop om bord i minevognen, og kør ind i Creeper-minen! Bekæmp Creeper, spræng sten med TNT'en og opbevar guld i en gigantisk Creeper-statue, som afleverer det direkte til en kiste ved et træk i et håndtag. Steve, smeden, og alle dyrene hjælper til inde i minen med at finde guld og bekæmpe Creeper. Creeper-minen har også et jernbanespor med minevogn, og et detaljeret Minecraft skur med seng, ambolt, ovn... Se hele annoncen\nLego Minecraft, LEGO Minecraft Blaze-broen, Blaze-broen fra LEGO Minecraft Kæmp mod den flyvende blaze ved Blaze-broen! Vi tror på dig! Blaze-broen indeholder en flammefyldt Minecraft Netherverdenscene med en bro, brændende lava, skræmmende Minecraft monstre blandt andet. Du vil elske at aktivere grusskredet og blaze-flyvefunktionerne, når de kæmper mod onde monstre for at komme over broen og vinde skatten! Indeholder også en minifigur af Alex samt et wither-skelet og 2 blaze-figurer... Se hele annoncen


Bliv medlem - Aalborg Fødevarefællesskab\nInden du bestiller en pose grønsager for første gang, skal man blive medlem i foreningen. Det koster kun 200 kr. at blive en del af Aalborg Fødevarefællesskab. 100 kr. går til medlemsskab på livstid og 100 kr. til køb af den stofpose, som du henter grøntsager i.\nFor at blive medlem af AalborgFF skal du:\n1. Gå til webshop og læg “Medlemsskab af AaFF” i kurven\n2. Gennemfør købet (også gerne med andre varer) og skriv NY i feltet med medlemsnummer\n3. Videresend din ordrebekræftelse til info@aalborgff.dk med navn, postadresse og email\n4. Vi sender dit medlemsnummer retur (indtil du får dit nummer, skriver du bare NY til din bestilling)\nHerefter bestiller du blot, når du har lyst til at få økologisk grønt fra Aalborg og omegn. Når du køber medlemsskab, bliver du også tilmeldt vores nyhedsbrev, hvor du hver uge vil modtage opdateringer på ugens grønsager.\nHvis du er interesseret i at blive medlem i foreningen, kan vi anbefale, at du bliver en del af vores facebook-gruppe. Det er et lidt mere dynamisk forum for vores medlemmer og folk, der kunne være interesserede i at blive det.


Forskere (i Østrig og Schweiz også forskere ) er mennesker, der systematisk beskæftiger sig med videnskab og dens videre udvikling. Dette behøver ikke at være et fuldtidsjob - se private forskere eller forskning inden for områder som amatørastronomi eller huler . Mange forskere arbejder som forskere , ofte også som universitetslektorer .\nDoktorgraden fungerer som et formelt bevis på evnen til at arbejde selvstændigt inden for akademisk forskning i overensstemmelse med de respektive fagregler.\n3 arbejder i organisationer\nVidenskaberne kan opdeles i flere store områder som f.eks\nIngeniør- og strukturvidenskab\nSociale og økonomiske videnskaber\nDe videnskabeligt aktive mennesker i dem har en tilsvarende betegnelse som f.eks. Naturvidenskabsmand eller humaniora . Dine aktiviteter kan også tildeles områderne grundforskning , anvendt videnskab eller udvikling . Personer, der er aktive i praktiske erhverv som læger, lærere, advokater eller farmaceuter har en videnskabelig uddannelse, men tælles ikke med blandt forskerne, medmindre de arbejder på universiteter eller forskningsinstitutter .\nInden for de fem områder bruges talrige udtryk for den respektive aktivitet (hvis sort er særlig stor inden for naturvidenskaberne), f.eks.\nFysikere (atomfysikere, geofysikere osv.)\nKemikere (uorganisk-tekniske kemikere, biokemikere, miljøkemikere osv.)\nAstronom (astrofysiker, planetolog osv.)\nJordforsker , geolog , geodesist , geograf osv.\nBiolog (molekylærbiolog, neurovidenskabsmand, genetiker osv.)\nOmråder overlapper dog også, f.eks. B. Fysisk kemi, materialevidenskab (også fysik og kemi), seismik (jordvidenskab og fysik).\nDer er også en lang række forskningsområder inden for humaniora, såsom: B. filosofi , pædagogik , psykologi , sociologi , antropologi eller kulturstudier .\nEn videnskabsmands overvejende aktivitet kan derfor være:\nvidenskabelig forskning inden for sit område eller i overgangsområdet til nabodiscipliner\nUnderviser som professor på et universitet\nForskning som assistent under ledelse og vejledning af en professor\nz. B. også som en læge på et forsknings klinik eller et forskningsinstitut\nAnvendt forskning og udvikling (R / D eller R&D, engelsk R&D - forskning og udvikling)\nLedelse og / eller administration af institutioner til R / D eller store projekter .\nArbejde i organisationer\nDe vigtigste institutioner, som forskere arbejder på, er:\nVidenskabelige universiteter (som professor, foredragsholder , foredragsholder , forskningsassistent eller forskningsassistent)\nIkke-universitetsforskningsorganisationer som Max Planck Society , Fraunhofer Society , Helmholtz Association of German Research Centers , Leibniz Association eller DLR\nVidenskabsakademi , føderale institutioner , store museer , biblioteker og arkiver\nIndustri (forsknings- og udviklingsafdelinger) og civilingeniører\nForsker bruges oftere, især i dagligdagssprog og i den nordlige del af det tysktalende område, mens Wissenschafter bruges som en standard sprogvariant i Østrig og Schweiz.  Duden angiver begge stavemåder. Siden Karl Kraus er det ofte blevet argumenteret imod "l", at mange ord med "ler" har en nedsættende eftersmag.\nKvinder inden for videnskab\nListe over fremtrædende forskere\nWiktionary: Forskere - forklaringer på betydninger, ordoprindelse, synonymer, oversættelser\nCommons : Forskere - Samling af billeder, videoer og lydfiler\nTysk videnskabelig sammenslutning (DWV)\nForskning og undervisning i offentligheden. Foredrag (foredragsrække med diskussion) af Christian Spannagel ved University of Hamburg, 25. maj 2009\nPå spørgsmålet Hvad gør forskere egentlig? Børneprogram ved Alpbach Technology Talks\nLeibniz Center: World Wide Science - Hvordan professionelt forskere arbejder og publicerer på Internettet\n↑ Videnskabsfolk / videnskabsfolk , Variant Grammar Project, åbnet den 27. november 2020.\nNormdata ( teknisk udtryk): GND : 4066567-7 ( OGND , AKS )\nHentet fra " https://de.wikipedia.org/w/index.php?title=Wwissenschaftler&oldid=213422417 "


Seksuel orientering – LGBT+ Danmark\nUdgivet den 07/03/2016 28/03/2016 ForfatterLGBT+ Danmark\nAt finde rundt i alle de forskellige kønsidentiteter der findes, kan være uoverskueligt, så derfor har vi her samlet en oversigt over de identiteter, der er listet i ordbogen.\nEns seksuelle orientering er ens vedvarende seksuelle tiltrækningsmønster baseret på, hvem man forelsker sig i og bliver seksuelt tiltrukket af. Seksuel tiltrækning er ofte beskrevet som en følelse, mange personer oplever, som får dem til at ønske seksuel kontakt med en bestemt anden person.\nOftest, men ikke altid oplevet sammen med andre former for tiltrækning.\nDe fleste personer tænker på hetero-, homo- og til nød biseksualitet, når talen falder på seksuel orientering, men de orienteringer er ikke dækkende for det spektrum af seksualiteter, der findes. Derudover dækker måden, udtrykket bruges på i dag, over både seksuel, romantisk og følelsesmæssig orientering, da mange ikke skelner mellem dem.\nDer findes flere definitioner vedrørende seksuel orientering, der siger noget om, hvor mange køn, man tiltrækkes af:\nMonoseksuel (udelukkende tiltrukket af et køn)\nBiseksuel (tiltrukket af mere end ét køn – oftest synonymt med panseksuel)\nPolyseksuel (tiltrukket af flere køn, men ikke alle)\nPanseksuel (tiltrukket af personer uanset disses køn – oftest synonymt med biseksuel)\nAdmirer: Eng. udtryk for en person, der føler sig seksuelt og/eller romantisk tiltrukket af transpersoner, men som sædvanligvis betragter sig som heteroseksuelle.\nAlloseksuel: Fællesbetegnelse for personer, der jævnligt oplever seksuel tiltrækning, dvs. dem, der ikke identificerer sig som aseksuelle eller gray-A. Bruges som regel i samtaler, hvor alloseksuelle personer skelnes fra aseksuelle.\nAmbiseksuel: Person med en non-binær kønsforståelse, der er seksuelt tiltrukket af personer uanset disses køn, eller person, der er seksuelt tiltrukket af personer med en non-binær kønsidentitet.\nAndrogyneseksuel: Person, der er romantisk og seksuelt tiltrukket af personer med en androgyn fremtræden.\nAseksuel: Person, som ikke oplever seksuel tiltrækning til andre. En anden definition af udtrykket kan være en person, der ikke instinktivt er draget mod at søge seksuelle aktiviteter med en eller flere partnere uanset køn. Det samfund, vi lever i, lægger stor vægt på sex, så mange aseksuelle personer føler sig ofte ”forkerte” i forhold til andre, da de ikke nærer seksuelle følelser for nogen personer.\nSamfundets normer for sex og seksuelle følelser kan på den måde være meget ødelæggende over for aseksuelle personer og forståelsen af dem.\nAutochorisseksuel: Person, der oplever en adskillelse mellem sig selv og den eller de personer, der er genstand for personens opstemthed.\nAutoseksuel: Person, der foretrækker sex med sig selv.\nBinysgerrig: Person, som måske er biseksuel, men ikke er sikker. Associeres ofte med afprøvning af sex med en af samme køn, hvilket dog ikke altid er tilfældet.\nBiseksuel: Person, som er seksuelt, romantisk og/eller følelsesmæssigt tiltrukket af personer af mere end ét køn – ikke nødvendigvis på samme måde, i samme grad eller på samme tid.\nBøsse: Homoseksuel mand.\nDown-low: Afrikansk-amerikansk slangudtryk, der refererer til en subkultur af mænd, der normalt identificerer sig som heteroseksuelle, men som (også) har sex med mænd. Udtrykket bruges nu også af nogle til at henvise til en seksuel identitet.\nFlydende seksuel orientering: Oplevelse af, at ens seksuelle orientering og lyst ændrer sig i løbet af livet, således at disse personer kan være mere eller mindre tiltrukket af forskellige køn på forskellige tider eller prioritere andre aspekter af seksualiteten som f.eks. hvor megen seksuel lyst, de har, eller de seksuelle aktiviteter og roller, de kan lide.\nGynefil: Person, der – uanset eget køn – er romantisk og seksuelt tiltrukket af kvinder.\nHeterofil: Person, der er romantisk og seksuelt tiltrukket af det andet køn. Ældre udtryk – nu bruges heteroseksuel og heteroromantisk.\nHeterofleksibel: En situationsbestemt seksuel adfærd karakteriseret ved begrænset homoseksuel aktivitet på trods af en primært heteroseksuel orientering. Det kan karakteriseres som ”overvejende hetero”. Nogle ser heterofleksibel som en seksuel orientering.\nHeteroseksuel: Person, som seksuelt, romantisk og/eller følelsesmæssigt udelukkende er tiltrukket af det andet køn.\nHomofil: Person, der er romantisk og seksuelt tiltrukket af personer af sit eget køn. I dag er udtrykket gået af brug i Danmark.\nHomofleksibel: En situationsbestemt seksuel adfærd karakteriseret ved begrænset heteroseksuel aktivitet på trods af en primært homoseksuel orientering. Det kan karakteriseres som ”overvejende homo”. Nogle ser homofleksibel som en seksuel orientering.\nHomoseksuel: Person, som seksuelt, romantisk og/eller følelsesmæssigt udelukkende er tiltrukket af personer af det samme køn.\nKønsblind: Udtrykket refererer til personer, der ikke ”ser” kønnet på de mennesker, de møder. For en kønsblind person, er en persons køn helt irrelevant.\nLesbisk: Homoseksuel kvinde.\nLithseksuel: Person, der oplever seksuel tiltrækning til andre, men ikke ønsker den gengældt.\nMetroseksuel: Modebevidst mand, der gør meget ud af at pleje sit udseende og ofte går til frisør, kosmetolog og i fitnesscenter. Den metroseksuelle mand kan af andre blive opfattet som en homoseksuel, men er det ikke nødvendigvis.\nMultiseksuel: En betydning af begrebet er en person, der ikke benytter noget ”mærkat” for sin seksuelle orientering, men tiltrækkes af personer på grundlag af, hvem de er, deres personlighed mm., og ikke på grund af det køn, de identificerer sig som.\nObjektofili: Form for seksualitet, hvor en person er seksuelt og følelsesmæssigt tiltrukket af døde genstande, som f.eks. bygninger eller elektroniske genstande.\nOmniseksuel: Person med en non-binær kønsforståelse, der er tiltrukket af personer uanset disses køn.\nPandemiseksuel: Person med en non-binær kønsforståelse, der er seksuelt tiltrukket af personer uanset disses køn, men ikke oplever denne tiltrækning, før de har dannet et stærkt følelsesmæssigt bånd til en anden. Begrebet er en sammentrækning af ordene ”panseksuel” og ”demiseksuel”.\nPanseksuel: Person med en non-binær kønsforståelse, der er seksuelt tiltrukket af personer uanset disses køn.\nPolyseksuel: Person med en non-binær kønsforståelse, der er seksuelt tiltrukket af flere køn. Ikke at forveksle med panseksuel eller omniseksuel.\nQueer: Begreb eller betegnelse både om en tilgang til køn og seksualitet, såvel som om en person.\nQueer kan også beskrive en person, der modsætter sig cisheteronormativiteten, og som ikke anerkender, at der kun er to køn, at heteroseksualitet er det normale, eller at kønsidentitet kun kan være mandlig eller kvindelig. Nogle queer-personer kan eller vil ikke definere sig i relation til kønsidentitet eller seksuel orientering.\nQuestioning: Eng. udtryk om en udforskningsproces for personer, der kan være usikre, stadigt undersøgende eller på ny undersøger eller vil redefinere sin tidligere antagne seksuelle orientering og/eller romantiske orientering og/eller kønsidentitet, eller som af forskellige årsager er bekymrede over at skulle tildele sig selv et ”mærkat” vedr. deres seksuelle og/eller romantiske orientering og/eller kønsidentitet.\nSapioseksuel: Kendetegnet ved en persons stærke tiltrækning til andres intelligens ofte uanset køn og/eller hvordan, man ellers forstår tiltrækning.\nSkolioseksuel: Person, der er seksuelt tiltrukket af personer med en non-binær kønsidentitet eller person med en non-binær kønsforståelse, der er seksuelt tiltrukket af personer uanset disses køn.\nTranstiltrækning: Betegnelse for personer, der er seksuelt og/eller romantisk tiltrukket af transpersoner og/eller interkønnede personer.\n← Forrige Forrige indlæg: Indifferent aseksuel\nNæste → Næste indlæg: Tiltrækningsformer


Flertal vil øge kompensationen til selvstændige - politiken.dk\nPolitik 5. feb. 2021 kl. 12.55\nEt politisk flertal vil øge kompensationen til selvstændige, hvor mange er hårdt presset efter en lang nedlukning og har svært ved at betale regningerne.\n»Venstre har stillet et beslutningsforslag og har flertal uden om regeringen, og så kan regeringen komme på banen. Men flertallet er etableret uden om regeringen«, siger erhvervsordfører Torsten Schack (V).\nIkke alle når grænsen\n»Vi er bekymrede for, at en lang række selvstændige samt små og mellemstore virksomheder ikke har penge til at klare sig igennem nedlukningen, og det er et problem for virksomhederne og dem, der er ansat der«, siger finansordfører Andreas Steenberg (R).\nRegeringen har ifølge Ritzaus oplysninger indkaldt til forhandlinger fredag eftermiddag.\nHenrik Palle er boomer: Ja, ja – lad mig nu få min aftenkaffe og denne fremragende dokumentarserie i fred


Heidi i Uganda: Privatkoncert på hjemmelavet guitar\nEn mandag aften efter aftensmaden, fik vi pludselig besøg af Poul fra Kamuzinda kirke. Han holder meget af at synge og spille, og havde lige lyst til at komme forbi og give et par numre.\nPoul har som mange andre afrikanere, haft en hård og svær barndom. Helt fra fødslen af, havde hans mor allerede mistet håbet op, at han ville overleve. Hans mor har født 12 børn, men kun 4 af dem lever - pga. Malaria! Da Poul blev født, troede hans mor derfor heller ikke, at han ville overleve. Den håbløse situation afspejlede sig i hans oprindelige navn: Mutusa, hvilket betyder "Born for nothing" (født uden formål)! Dette navn bar han rundt på helt ind til hans var 15 år. I Uganda går de en del op i, hvad deres navne betyder. Så i denne kultur, har det været et frygteligt navn at bære rundt på! Stakkels lille barn. Da han var 15, kom han til Kamuzinda, hvor han mødte en Mzungu ved navn Poul. Han havde startet en skole, og hjalp Mutusa med at få en sponsor, så han også kunne komme i skole. Da han var 15 startede han derfor i hvad der svarer til børnehaveklassen. Her kom Mutusa også af med sit meget negative og håbløse navn, og fik i stedet navnet Poul, hvilket han i dag er utrolig glad for!\nHelt fra han var lille, har han haft en kærlighed til musik, og underviser nu på en musikskole. Da han var barn, så han på andre folk der spillede på guitar, og lærte herved sig selv hvordan man spiller. Han lærte altså blot ved hjælp af øjnene. Han havde ingen penge til instrumenter, og besluttede sig derfor for selv at lave en guitar. Den første havde kun en enkelt streng, men den kunne spille! Han har udviklet sit talent mere og mere, og det seneste resultat er en fuldendt guitar, som han mestrer til fingerspidserne!\nPoul med sin hjemmelavede guitar\nHan komponerer selv sine sange, og denne mandag aften fik vi en lille privatkoncert i vores lejlighed. Det var utrolig fascinerende hvad han kunne. Men mindst lige så fascinerende var det, at det hele foregik på en hjemmelavet guitar! Ret vildt!\nPrivatkoncert i lejligheden\nEfter mindst en halv times koncert, med masser af klapsalver, måtte Poul desværre afsted, da han havde 45 min. gåtur inden han var hjemme. Tænk at han gik så langt, bare fordi han havde lyst til at spille lidt for os! (:\nSelv om månen utrolig nok er den samme i Danmark og i Uganda,\nså er det som om den er lidt kønnere her omme på den anden side (:\nIndsendt af Heidi Weng kl. 07.36


Mange shopper via internet shops - Kaffe, te og lækkerier til boligen\nEn hel del e-firmaer tildeler nu om stunder en række forskellige leveringsudgaver. En der er meget anvendt er p.t. at få afleveret pakken hos en pakkeshop, fordi du på den måde nemt kan hente de nyindkøbte varer når der er mulighed for det. Løsningen er altså ret så ligetil, samt oftest ydermere den mindst kostelige leveringsmåde.\nDu bør endvidere tænke over at bestille ordren til levering til din privatbolig eller til hvor du arbejder. Denne er i mange tilfælde en kende dyrere, men endda ret praktisk. Den mest betalelige mulighed for levering er unægtelig at hente ordren selv, men det står og falder med at du lever i nærheden af e-forhandlerens arbejdslager.\nEn lang række internet handler reklamerer med dag-til-dag fragt på en lang række varenumre, men vær påpasselig da det påkræver at ordren placeres før et givent tidspunkt, så at de sandsynligvis kan nå at få produkterne sendt afsted før logistikmedarbejderne tager hjem.\nVisse online virksomheder garanterer levering uden gebyr, men i reglen kun såfremt der handles for en bestemt pris. Desuden kunne du udvælge den mest prisbevidste leveringsversion, der i de fleste tilfælde – uanset om du er nær Horsens, Nørresundby eller Støvring – vil være at få fragtfirmaet til at køre pakken til et afhentningssted.\nVældig praktisk for folk at vurdere prisniveauet\nDet er efterhånden rigtig fremkommeligt for almindelige mennesker at sammenligne priser på forskellige e-butikker på https://www.peter-katherina.dk og ergo har langt de fleste internet handler i Danmark været nødt til at nedsætte salgsværdien på varerne – til drenge og piger, og endvidere også til herrer og damer – betragteligt, og endda nogle gange garantere levering uden gebyr.\nMen det kan immervæk være lukrativt at studere en række shops på nettet efter rabat forinden du gennemfører din bestilling, således at du ikke er i tvivl om at modtage den skarpeste pris.\nMan bør imidlertid være obs på, at når en internet virksomhed udlover varer til salg for en udsalgspris som kan virke ubegribelig favorabel, så bør det mange gange være et faresignal om en falsk internet shop. Bestillinger med kort er imidlertid dækket ind under en anordning, som skærmer folk overfor uægte internet forhandlere.\nInden folk bestiller i en webbutik behøver man helt sikkert granske deres forretningsvilkår, men det er i reglen ikke særlig sjovt.\nEt alternativ kunne derfor være at granske hvorvidt netshoppen er verificeret af e-mærket, hvilket burde være en forsikring om at online forretningen adlyder de officielle danske regler, udover at webshoppen af og til monitoreres af eksperter som er indført i lovene på området. Desuden giver det dig genvej til støtte, såfremt du udsættes for dilemmaer med dit køb.\nTilmed anbefales det at man er hensynstagende til de mest basale bestemmelser der gælder for transaktionen, som eksempelvis hvilken byttepolitik butikken tilsikrer. I den sammenhæng er det i øvrigt afgørende, at man til enhver tid beholder ens købsbekræftelse, så man til enhver tid vil kunne dokumentere handlen, uafhængig om man er på udkig efter produkter til en voksen eller et barn.\nTrustpilot genererer aldeles udmærkede muligheder for at kontrollere ret mange forhenværende køberes omtaler og herved er det fornuftigt, at du tolker internet forhandlerens bedømmelser inden du handler.\nFacebook leverer endvidere temmelig relevante muligheder for at få en idé om internet forretningens troværdighed. Derudover ses faktisk webshops hvor kunder kan frembringe en kritik af deres købsoplevelse, hvilket lige så vel kan benyttes til afvejning af kundetilfredsheden.\nHjemmesiden finansieres af annonceindtægter. Vi har samarbejder med nogle forskellige internet foretagender eftersom vi præsenterer firmaernes tilbud, og tjener betaling forudsat en af de besøgende på vores website realiserer en bestilling.\nAnvisninger vedrørende varer og online forhandlere understøttes jævnligt, men vi ønsker ikke at blive stillet ansvarlig for forandringer der eventuelt er udført siden sidste opdatering af sidens informationer.


Hvorfor fungerer ordresøgning ikke? - e-conomic forum\nJeg undrer mig over følgende i ordresøgning via Arkiv - har I en forklaring?\nFra menuen Arkiv og feltet Type=ordre udfylder jeg referencenr i feltet Deres/Øvrig ref - og finder ingenting\nSå søger jeg i stedet Type=Tilbud - og finder tilbudet.\nMEN tilbudet har altså ændret status til ordre for et par uger siden og figurerer på ordrelisten.\nDet er samme resultat hvad enten jeg søger ordrer via referencen, via tilbuds-/ordrenummer, eller via kundenummer - ordresøgningen fungerer simpelthen ikke.\nFor at svare på dit spørgsmål skal jeg høre nærmere til hvordan du håndtere dine ordrer.\nFor at de gemmes i arkivet kræves det, at man sender ordrebekræftelsen eller registrerer den som sendt.\nDen gemmes altså med andre ord ikke automatisk i arkivet mår du konverterer den fra et tilbud. Kan det være den del af processen der mangler?\nHvis du er sikker på at ordren er sendt eller registreret som sendt, så kan du i stedet prøve at starte med at trykke RYD ved siden af OK knappen, og så vælge Type= Ordre og ref nr. Hjælper det på søgningen?


Etihad vil ikke længere tilbyde gratis privatchaufførservice - BusinessClass.dk\nOffentliggjort 2017-06-28 19:54\nRejsende på first og business kan fra og med den 3. juli ikke længere gratis nyde den luksus det betyder, at kunne blive afhentet af en høflig privatchauffør fra Etihad. Man holder dog fast i servicen til og fra lufthavnen i Abu Dhabi.\nEtihad fortæller, at servicen fra juli måned stadig vil være der men ikke som en gratis ydelse. Til den anden side, vil den betyde at man optjener bonuspoints i selskabets loyalitetsprogram hvis man bestiller den. Den gratis service vil dog stadig blive tilbudt til den eksklusive del af Etihads kunder som har penge nok til at bestille den ultraluksiøse suite “The Residence” som selskabet tilbyder på sine ruter til London, Paris, Sydney og New York.\nHvis du allerede har bestilt servicen med afrejse f.eks i juli eller senare, vil du stadig få ydelsen gratis, men kun i disse byer – og det gælder både for first og business class.\nMan gennemfør også andre forandringer i løbet af sommeren: rejsende på economy vil blive tilbudt at opgradere sin status til at omfatte selskabets gode lounger mod et lille gebyr, rejsende på business kan også opgradere til at kunne besøge loungen for first class og så tester man noget nyt på economy: læg et bud på at få tomme sæder ved siden af dig. Man vil kunne byde på op til tre sæder ved siden af. Det gør man når man bestiller rejsen, og 30 timer før afrejse får man besked på hvordan det gik. Når man på denne måde “slipper for naboer” vil rejsen blive “mere privat og den rejsende vil få mere plads til en rimelig pris” som selskabet skriver i en pressemeddelelse.\nEtihad skriver desuden at man “altid kigger på hvordan vi skal kunne tilbyde konkurrencekraftige priser og samtidig kunne tilbyde vores gæster størst mulig valgfrihed og valuta for pengene. Grunden til de ændrede betingelser for chaufførservicen er, at de fleste af vores rejsende vil arrangere sin egen transport. Ydelsen er dog stadig meget populær i Abu Dhabi, hvorfor vi vælger at holde fast i den der”.\nHar du på et tidspunkt benyttet dig af den gratis chaufførservice? Har du kommentarer til de andre nyheder? Kommenter gerne!\nLæs mere om: Etihad Airways